
CAPITOLUL I 



STUDIUL DEZVOTARII UMANE 



Moto: „Toate cazurile sunt unice şi 
foarte asemănătoare între ele "T.S. 
Eliot 



Studiul dezvoltării umane încearcă să răspundă la întrebarea de ce oamenii se 
schimbă în timp şi de ce ei rămân aceiaşi. Studiul dezvoltării umane, în general şi al 
dezvoltării copilului, în particular surprinde particularităţile de vârstă şi individuale, felul 
cum apar şi se manifestă diversele procese şi însuşiri psihice. Dezvoltarea proceselor 
cognitive, afective, voliţionale, a însuşirilor personalităţii se realizează în cadrul unei 
relaţionări specifice în care putem surprinde, pe de o parte, particularităţile de vârstă, iar 
pe de altă parte, particularităţile individuale. 



Psihologia copilului studiază legile de dezvoltare a psihicului copilului, încercând 
să stabilească în ce măsură acest proces este continuu sau în etape, în ce măsură 
influenţează ereditatea şi în ce măsură influenţează socialul, ca mediu specific omului. 



Mult timp s-a crezut că dezvoltarea copilului este un proces continuu, liniar, iar 
adolescenţa, de exemplu, nu este un stadiu de dezvoltare, copilul fiind considerat un adult 
mai mic. Noţiunea de "stadiu de dezvoltare" apare mai târziu şi defineşte totalitatea 
trăsăturilor specifice unei anumite etape de viaţă comune pentru copiii de aceiaşi vârstă. 
Legat de această abordare apare termenul de dezvoltare stadială (stadialitate). 



In dezvoltarea copilului, de la 0-18 ani, s-au stabilit mai multe etape/stadii. Chiar 
dacă aceste etape nu sunt identice ca limită de vârstă în toate abordările, diferenţele sunt 
nesemnificative. 



Şcoala românească de psihologie consideră că dezvoltarea psihică a copilului 
cuprinde următoarele perioade: 
o 0 -l an - sugarul 

o 1-3 ani - copilul mic (prima copilărie) 
o 3-6 ani - preşcolaritatea 
o 6-11 ani - şcolarul mic 
o 11-14 ani - pubertate 
o 14-18 ani - adolescentă 



Pentru a studia mai uşor dezvoltarea copilului trebuie să avem în vedere trei 
domenii principale. Această divizare este foarte utilă pentru studiu, dar trebuie să ştim 
că foarte puţini din factorii acestor domenii aparţin numai unuia, în general ei 
interactionându-se. 



1. Dezvoltarea fizică include tot ce ţine de dezvoltarea corporală (înălţime, greutate, 
muşchi, glande, creier, organe de simţ), abilităţile motorii (de la învăţarea mersului până 
la învăţarea scrisului). Tot aici sunt incluse aspecte privind nutriţia şi sănătatea. 



2. Dezvoltarea cognitivă include toate procesele mintale care intervin în actul 
cunoaşterii sau a adaptării la mediul înconjurător. In acest stadiu includem percepţia, 
imaginaţia, gândirea, memoria, învăţarea şi limbajul. 



3. Dezvoltarea psiho-socială este centrată asupra personalităţii şi dezvoltării sociale ca 
părţi ale unui întreg. Dezvoltarea emoţională este şi ea analizată, exprimând impactul 
familiei şi societăţii asupra individului. 



Dezvoltarea umană 


Dezvoltare fizică 


Dezvoltare cognitivă 


Dezvoltare psiho-socială 


Schimbările corporale 


Intelectul (procesele 


Emoţiile 

gândirii) limbajul 
Abilităţile motorii Personalitatea 

Relaţiile cu ceilalţi 



Studiu de caz 

A.P. are 18 ani Cele mai multe însuşiri sunt tipice pentru foarte mulţi tineri de 
vârsta lui: are 1,85 m înălţime, este student în anul I, învaţă pentru a-şi asigura pentru 
viitor o profesie, are o prietenă, îi place să călătorească şi să citească. Aceste trăsături nu-1 
deosebesc de mulţi tinerii de vârsta lui. Dacă însă ascultăm povestea lui, aflăm că, la 
naştere viaţa lui a fost pusă sub semnul întrebării. Imediat după venirea pe lume părinţii 
au aflat că suferă de insuficienţă aortică şi alte complicaţii. Felul cum el a devenit ceea ce 
este în prezent, cum a depăşit aceste greutăţi este o problemă personală, acest proces fiind 
influenţat de familie şi de ceea ce îi putea oferi societatea în acel moment. Considerăm 
importantă prezentarea acestui caz deoarece el surprinde două aspecte importante. In 
primul rând handicapul, problemele pe care le-a avut la naştere şi, mai ales, depăşirea lor 
sunt situaţii particulare de dezvoltare. Calea spre „normalitate" a însemnat o traiectorie 
individuală care a fost susţinută de familie, dar mai ales de societate şi de nivelul ei de 
dezvoltare din acel moment. Nu trebuie neglijat nici efortul personal necesar în asemenea 
situaţii. Din acest punct de vedere A. P. este un caz unic. 

In al doilea rând, cunoaşterea legilor de dezvoltare ne ajută să folosim potenţialul fiecărei 
fiinţe umane, din prima zi de viaţă până la maturitate. 



NOŢIUNI CHEIE 

Psihologia copilului - ştiinţa care studiază legile de dezvoltare a psihicului copilului 
Etapă/stadiu de dezvoltare - particularităţile psiho-sociale, fizice şi cognitive 
caracteristice copiilor dintr-o categorie de vârstă 
Dezvoltare cognitivă - dezvoltarea proceselor intelectuale şi a dinamicii lor 



ÎNTREBĂRI 

1 . Ce este psihologia dezvoltării? 

2. Care sunt cele trei domenii ale dezvoltării? 



3. Analizaţi exemplul dat şi precizaţi care sunt aspectele individuale, unice şi care sunt 
cele generale (particularităţi de vârstă). 



CAPITOLUL II 



FACTORI CARE DETERMINA DEZVOLTAREA PSIHICA A COPILULUI 



Dezvoltarea psihică a copilului este un proces extrem de complex. La sfârşitul 
acestui proces trebuie să găsim omul matur, "înarmat" cu tot ceea ce-i permite adaptarea 
la societatea din care face parte. Acest proces este unul activ, dinamic care se realizează 
ca o consecinţă a influenţei factorilor externi (mediul social, educaţie etc) asupra 
particularităţilor individuale ale copilului. Toţi aceşti factori interrelaţionează, importanţa 
fiecăruia dintre ei devenind decisivă. Ereditatea, mediul social şi educaţia sunt consideraţi 
factori importanţi în devenirea umană. 



Ereditatea 

Reprezintă zestrea nativă, un specific biologic ce garantează o anumită formă 
diferenţiată de adaptare şi de reacţie. Avem în vedere trăsăturile cunoscute sub numele de 
"predispoziţii native", rezultat al dezvoltării biologice complexe de-a lungul generaţiilor. 
Privite în acest fel aceste trăsături reprezintă punctul de plecare al dezvoltării, condiţie 
fără de care acest proces n-ar putea fi parcurs. 

Faptul că zestrea nativă poate fi atât de asemănătoare la un moment dat (gemenii 
univitelini) nu explică însă traiectoriile individuale ale dezvoltării lor. Acest lucru 
subliniază ideea că ereditatea condiţionează procesul dezvoltării dar că nu este suficientă 
pentru evoluţia omului. 



Mediul social 

Termenul de "mediu " exprimă totalitatea cerinţelor sociale şi a relaţiilor în care 
trăieşte şi acţionează copilul. Factorii care ţin de mediul social se grupează în două 
categorii: 

"mediul imediat" - familie, rude, şcoală, educatori - micro-sistem 

"mediul social" în general - societatea cu particularităţile social-istorice - macro- 
sistem 

Micro-sistemul şi macro-sistemul nu sunt identice, deşi ele se interacţionează în 
multe puncte, în mod diferit, de la o etapă de vârstă la alta. Aşa se explică de ce la copiii 
care trăiesc în aceiaşi societate există atâtea diferenţe de dezvoltare. 



Educaţia 

Educaţia este factorul decisiv care acţionează asupra copilului. Acest proces 
permanent şi continuu nu se referă doar la educaţia intelectuală (informativă şi formativă) 
care se realizează în instituţii de învăţământ, ci la toate influenţele care modelează copilul 
în vederea creării unei personalităţi cât mai armonios structurate. Educaţia trebuie să 
asigure adaptarea optimă a copilului la cerinţele societăţii, bazându-se pe potenţialul 
individual. 



NOŢIUNI CHEIE 

Ereditatea - predispoziţii native, rezultat al dezvoltării biologice complexe de-a lungul 

generaţiilor. 

Mediu social - exprimă totalitatea cerinţelor sociale şi a relaţiilor în care trăieşte şi 

acţionează individul 



ÎNTREBĂRI 

1 . Cum influenţează ereditatea, mediul şi educaţia dezvoltarea individului? 

CAPITOLUL III 



TEORIILE DEZVOLTĂRII UMANE 



Moto: „Este o greşeală capitală să 
teoretizezi înainte să ai 
informaţia. "(Sherlock Holmes) 



„Nu este nimic mai practic decât o 
bună teorie. " 



Dezvoltarea umană, ca problemă de studiu a psihologii dezvoltării, este una 
destul de controversată. Ce este mai important, zestrea genetică, experienţa personală a 
individului sau societatea în care se dezvoltă individul? Este dezvoltarea un proces 
continuu, liniar sau un proces care se desfăşoară în etape? Iată câteva din întrebările care 
de-a lungul timpului au creat diverse răspunsuri şi teorii cu privire la dezvoltarea umană. 
Cele mai importante dintre acestea sunt: teoria psihanalitică, teoria învăţării, teoria 
umanistă şi teoria cognitivă. 



1. Teoria psihanalistă 

Iniţiatorul acestui curent este doctorul Sigmund Freud (1856-1939). 
Teoria psihanalistă interpretează dezvoltarea umană prin „inconştient" care o motivează 
şi o coordonează. Impulsurile acestuia sunt prezente permanent ele influenţând fiecare 
aspect al gândirii sau comportamentului uman, de la deciziile, alegerile importante. Cu 

alte cuvinte, ne dictează pe cine să iubim, pe cine să urâm sau ce preferăm să mâncăm, cu 
ce ne place să ne îmbrăcăm. 

Una din ideile importante ale lui Freud în ceea ce priveşte dezvoltarea copilului 
este aceea că el simte plăcere sexuală şi are fantezii erotice cu mult înainte de 
adolescenţă. Teoria sexualităţii infantile cuprinde mai multe stadii (stadii psiho-sexuale): 



a) de la naştere la un an - stadiul oral - gura devine centrul senzaţiilor de plăcere ale 
întregului corp (de aceea hrănirea este activitatea cea mai stimulantă). 

b) de la 1 la 3 ani - stadiul anal - anusul devine locul senzaţiilor de plăcere (de aceea 
problemele legate de toaletă sunt cele mai importante). 

c) de la 3 la 6 ani - stadiul falie - penisul devine cea mai importantă parte a corpului. 
Băieţii sunt mândri, iar fetele invidiază şi se miră că ele nu au aşa ceva. Copiii de ambele 
sexe au fantezii sexuale în ceea ce îi priveşte pe părinţii lor, ceea ce le dezvoltă un 
sentiment de culpabilitate. 

d) 7 - 11 ani - perioada de latenţă - nevoile sexuale ale copilului se liniştesc, copilul 
folosindu-şi energia în activitatea de învăţare. 

e) adolescenţa - stadiul genital - dezvoltarea organelor sexuale duce la focalizarea 
plăcerii în această zonă, adolescentul având plăcere sexuală şi satisfacţie sexuală. 



Cu toate că teoria psihanalitică nu este acceptată în totalitate multe din ideile lui 
Freud sunt folosite şi astăzi (de exemplu, ideea conform căreia subconştientul motivează 
comportamentul nostru, mecanismele de apărare sunt motivate de situaţii conflictuale şi 
sexualitatea este o componentă importantă a comportamentului nostru). 



Faptul că, în ceea ce priveşte stadialitatea dezvoltării copilului, Freud pune 
accentul mai ales pe primele trei perioade, neglijând importanţa socialului, a educaţiei, 
limitează teoria sa, acest aspect reprezentând una din carenţele teoriei. 



. Teoria mvatarii 



G.B. Watson 1878-1958 afirmă că dacă psihologia tinde să devină o ştiinţă atunci 
ea trebuie să studieze ceea ce se poate vedea şi măsura. 

Legile bazale ale teoriei învăţării explorează relaţia dintre stimuli şi răspunsul la 
aceştia, între un anume fel de comportament şi stimulul care 1-a provocat. Unele 
răspunsuri sunt automate-reflexele (cum ar fi clipitul la un stimul luminos puternic). Cele 
mai multe răspunsuri sunt învăţate, pe acest lucru bazându-se teoria învăţării, care susţine 
că viaţa este un proces continuu de învăţare, condiţionare. 



Condiţionarea sau învăţarea condiţionată se desfăşoară în două direcţii: 

9 9 9 ' i 

Condiţionarea clasică: este învăţarea prin asociere. Cel care a făcut legătura între 
stimul şi răspuns este neurologul Pavlov. Făcând cercetări asupra procesului 
salivaţiei la câini, a observat că aceştia nu salivau doar la apariţia hranei ci şi a 
altor stimuli nespecifici (dacă se aprindea un beculeţ concomitent cu aducerea 
hranei după un anumit timp câinele saliva numai la aprinderea beculeţului). 
Condiţionarea operantă - reprezentantul cel mai important al acestei teorii este F. 
Skinner. El este de acord cu teoria învăţării prin asociere, dar afirmă că un rol 
mult mai important îl are învăţarea condiţionată. In accepţiunea acestei teorii un 
sistem de recompensare poate fi utilizat în învăţarea câinelui să dezvolte 
comportamente care nu sunt în repertoriul unui câine în mod obişnuit (câinii care 
detectează drogurile sau câinii folosiţi în prinderea hoţilor). O dată învăţat acest 
comportament câinele îl va repeta chiar dacă nu mai este recompensat. 



In învăţarea condiţionată o mare importanţă o are recompensa. Dacă apariţia unui 
nou comportament este întărită şansele ca acest comportament să se repete mai des sunt 
mai mari. întărirea este obţinută prin recompensare (a unui comportament pozitiv al 
copilului întăreşte posibilitatea repetării lui şi învăţării acestuia). 

Acest sistem caracterizează recompensarea pozitivă. Dacă dorim ca un anumit 
comportament să nu se mai producă (de exemplu plânsul copilului mic care nu obţine 
ceea ce îşi doreşte) atunci recompensarea va fi negativă prin ignorare (aceasta scăzând 
frecvenţa apariţiei comportamentului negativ până la dispariţia lui) 

Recompensele pot fi: biologice (dulciuri, fructe etc), materiale (jucării, jetoane, 
steluţe, bile), sociale (lauda, evidenţierea). Alegerea acestora variază în funcţie de vârstă, 
persoană şi scop. 



Studiul ştiinţific al comportamentului uman, posibilitatea schimbării şi modificării 
comportamentului, descoperirea modului în care copilul poate fi ajutat să dobândească 
anumite abilităţi, iată doar câteva din aspectele acestei teorii care au ajutat şi ajută şi în 
prezent medici, psihologi, educatori în munca lor de recuperare, vindecare. 

Limitele acestui mod de abordare a dezvoltării umane constau în ignorarea 
emotivităţii, negarea existenţei subconştientului (limitează înţelegerea comportamentului 
şi mai ales patologia acestuia), în faptul că cercetările cele mai importante se bazează pe 
studiul animalelor. 



3. Teoria umanistă 

Reprezentanţii acestei teorii au o viziune generală, holistică asupra dezvoltării 
umane, susţinând că omul este mai mult decât o colecţie de instincte, tendinţe sau 
condiţionări fiecare persoană fiind unică şi demnă de respect. Cei mai importanţi 
exponenţi sunt Abraham Maslow şi Cari Rogers. 



Maslow afirmă că fiecare dintre noi are natura lui proprie şi o puternică motivare 
pentru a-şi exprima această natură. Primordial pentru om este asigurarea nevoilor bazice 
ale supravieţuirii - nevoile biologice. Ierarhic urmează nevoile de securitate şi stabilitate, 
apoi nevoia de dragoste şi apartenenţă, nevoia de stimă (stima de sine-nevoia de succes, 
de reuşită şi un statut corespunzător posibilităţilor individului). Ultima treaptă a acestei 
ierarhii o constituie afirmarea şi actualizarea potenţialului persoanei în societate. Armonia 
dezvoltării este rezultatul satisfacerii tuturor acestor trebuinţe. 



La baza teoriei umaniste a lui Rogers stă ideea că în devenirea sa omul poate 
ajunge la nivelul cel mai înalt al posibilităţilor sale cu ajutorul persoanelor apropiate 
(familie, prieteni). Acestea trebuie să ne ofere ajutor necondiţionat. Cu alte cuvinte ei 
trebuie să ne iubească şi să ne respect indiferent de ceea ce facem noi. 

Criticile ce se aduc acestei teorii sunt legate tocmai de această abordare mult prea 
tolerantă. Umaniştii au avut contribuţia lor explicarea fenomenului de dezvoltare a 
omului, susţinând că niciodată nu este prea târziu ca o persoană să-şi valorifice 
potenţialul de care dispune. 



4. Teoria cognitivă 

Reprezentantul de seamă al acestei teorii este Jean Piaget 1896-1980. El a elaborat 
anumite întrebări legate de dezvoltarea cognitivă (intelectuală) întrebări considerate ca 
standard şi care au fost incluse în testarea nivelului de inteligenţă al copilului. El şi-a 
propus să găsească vârsta la care cei mai mulţi copii pot să răspundă corect la fiecare 
întrebare. A descoperit astfel că la un anumit nivel de vârstă copiii au cam aceleaşi reuşite 
şi mai ales aceleaşi greşeli, lucru care 1-a determinat să considere că dezvoltarea 
intelectuală se face secvenţial, în etape. Jean Piaget considera că pentru dezvoltarea 
abilităţilor cognitive este mai important cum gândeşte copilul decât ceea ce ştie la un 
moment dat. Piaget descoperă patru stadii de dezvoltare intelectuală, fiecăruia dintre ele 
corespunzându-i un anumit tip de gândire. 



de la naştere la 2 ani - stadiul senzorio - motor 

Copilul foloseşte simţurile şi abilităţile motorii pentru a înţelege lumea. Această 

perioadă începe cu reflexele şi se termină cu schemele senzori-motorii. Copilul 

înţelege că un obiect există chiar dacă nu se mai află permanent în câmpul său 

vizual. începe să-şi amintească şi să-şi reprezinte experienţele (reprezentări 

mintale). 

de la 2 la 6 ani - stadiul preoperaţional 

Copilul foloseşte gândirea simbolică incluzând achiziţiile din sfera limbajului în 
activitatea de cunoaştere a lumii înconjurătoare. Gândirea este egocentrică, 
cunoaşterea fiind făcută din perspectivă proprie. 



12 



• de la 7 la 11 ani - stadiul concret operaţional Copilul înţelege şi foloseşte 
operaţiile logice în rezolvarea de probleme. In această perioadă copilul îşi 
defineşte noţiunea de "număr", "clasificare" şi "conservare". 

• de la 12 ani - stadiul operaţiilor formale 

Copilul începe să abstractizeze, să gândească de la real la concret la ceea ce poate 

fi posibil, ipotetic. Piaget vede dezvoltarea intelectuală(cognitivă) ca un proces 

care urmează nişte modele universale, scheme (schema este calea generală de 

gândi despre ceva sau modul general de interacţiune dintre ideile şi lucrurile din 

mediul înconjurător. 

Teoria cognitivă este valoroasă prin aceea că permite factorilor educaţionali să solicite 

copiii în funcţie de posibilităţile lor la un anumit interval de vârstă. Carenţele acestui tip 

de abordare constau în ignorarea motivaţiei externe, a importanţei procesului de învăţare 

şi a societăţii în general. 

Concluzii 

Toate cele patru teorii au contribuit la înţelegerea dezvoltării umane. Toate sunt 
valoroase din anumite puncte de vedere, dar nici una nu a explicat complexitatea şi 
diversitatea experienţei umane. Cei mai mulţi dintre cei care s-au ocupat de studiul 
dezvoltării umane au pornit de la premisele acestor teorii. 



NOŢIUNI CHEIE 

Teorie psihanalitică 
Stadii psiho-sexuale 
Teoria învăţării 
Stimul 

Comportament 
Condiţionare clasică 
Condiţionare operantă 
Recompensă 
Teoria umanistă 
Dezvoltare intelectuală 

ÎNTREBĂRI 

1 . Care sunt premisele majore ale teoriei psihanalitice? 

2. Care sunt stadiile dezvoltării conform teoriei psihanalitice? 

3. Care sunt premizele majore ale teoriei învăţării? 

4. In ce constă învăţarea operantă? 

5 . Cum abordează umaniştii dezvoltarea umană? 

6. Care sunt stadiile dezvoltării inteligenţei din perspectiva teoriei cognitive 
(Piaget)? 

7. Care este contribuţia acestor teorii la studiul dezvoltării umane? 

5 

CAPITOLUL IV 



DEZVOLTAREA PRENATALĂ ŞI NAŞTEREA 



Viaţa intrauterină, de la concepţie până la naştere, este importantă pentru întreaga 
dezvoltare a omului. Când afirmăm acest lucru ne gândim nu numai la creşterea rapidă, la 
vulnerabilitatea viitorului copil dar şi la dependenţa lui directă de mamă a cărei stare de 
bine, de sănătate este condiţionată de foarte mulţi factori. Cei mai mulţi dintre aceştia se 
referă la mediul în care munceşte viitoarea mamă, alimentaţia, stresul cotidian, traumele 
emoţionale. 



Societatea ca macrosistem prin posibilităţile medicale de care dispune trebuie să 
asigure femeii gravide posibilitatea unor controale permanente, a unor iniţieri teoretice şi 
practice a viitoarelor mame. Ele trebuie să ştie ceea ce are importanţă în dezvoltarea 
fătului, dându-le posibilitatea să evite tot ceea ce este nociv. 

Rolul tatălui este la fel de important. Ocrotirea şi încurajarea mamei, participarea 
la naştere oferă echilibru mamei în această perioadă atât de dificilă pentru ea. 



Dezvoltarea intrauterină cuprinde trei perioade: 

1 . perioada germinală 

2. perioada embrionară 

3 . perioada fetală 

1. Perioada germinată - primele două săptămâni după concepţie. 

Primele 36 de ore după fertilizare, zigotul format se divide în două celule, acestea 
la rândul lor se divid în patru, astfel că la 6 zile de la concepţie putem vorbi de mai mult 
de 100 de celule, fiecare dintre ele fiind identice cu zigotul din punct de vedere genetic şi 
cromozomial. 



2. Perioada embrionară - de la 3 săptămâni la 7 săptămâni. 

In această perioadă dezvoltarea este rapidă. La 21 de zile după fertilizare se 
formează tubul neuronal (începutul sistemului nervos central - spinal şi cervical). Tot 
acum începe şi formarea capului, a vaselor de sânge (sistemul cardio-vascular). La 
sfârşitul acestei perioade încep să se formeze: ochii, nasul şi gura, apar picioarele şi 
mâinile. La 7 săptămâni embrionul măsoară 2 cm. 




a 





Cele trei stadii ale dezvoltării degetelor: 
a - la 44 zile 
b - la 50 zile 

c - la 56 zile (degetele sunt complet 
formate) 



b 



3. Perioda f etala - de la 8 săptămâni până la naştere. 

La 8 săptămâni embrionul are 2,5 cm şi toate organele exceptând pe cele sexuale, 
începând cu luna a treia se dezvoltă muşchii, iar cartilagiile încep să se transforme încet - 
încet în oase. 

Tot în această perioadă dezvoltarea creierului este apreciabilă (lucru important în 
reglarea funcţiilor de bază ale organismului). începând cu luna a patra pot fî percepute 
bătăile inimii şi mişcările fătului. Din luna a şaptea organismul poate supravieţui 
(naşterile premature). 



Sfârşitul 
sâpcămânii a 8-a: 25 mm 

Sfârşitul săptămânii 
a 12-a; 68 mm 



Sfârşi îal 

săptămânii a 4-a: 5,5 mm 






Sfârşitul sâpUmânii 
a 16-a: 121 mm 



Sfârşitul 
săpLămânii 
a 20-a: 25 cm 



Sfârşitul 

săptămânii a 24-a: 30 cm 



Sfârşitul 

săptămânii a 28-a: 35 c-n 




Sfârşitul 

sâptămâmi a 32-a: 
40 cm 



Sfârşitul 
" a 36-a: 45 cm 



Sfârşitul 
sâptămânii a 40-a: 50 cm 



Naşterea 

Starea fizică a noului născut este apreciată în funcţie de câţiva parametrii 
importanţi (respiraţie, culoarea pielii, tonicitate musculară şi reflexe) la 1 minut după 
naştere şi după 5 minute, obţinând scorul abgar. Dacă acest scor este mai mic de 7, 
copilul este în pericol cu atât mai mare cu cât el este mai mic. 

Placenta 

.Umbîlical cord 

Cervix 




Amniotic sac 



Birth canal 






Naşterea - primele minute 




Factori de risc 

Factorii care pot perturba naşterea ţin de poziţionarea fătului, starea de sănătate a 
mamei, dimensiunile fătului, etc. In epoca modernă foarte multe dintre problemele 
naşterilor au fost depăşite. Atât mama cât şi copilul trebuie să beneficieze de îngrijire 
medicală corespunzătoare. 

Naşterile cu risc pot genera apariţia unor deficienţe la copil. Cu cât depistarea acestora se 
face mai repede, cu atât şansele de recuperare sunt mai mari. 



17 



Factorii de risc ce pot produce anomalii 



Cauze 


Efecte 


Igienă defectuoasă 


Toxoplasmoze 
în organismul 
matern 


Anomalii cerebrale, 
debilitate mintală, tulburări 
vizuale, calcificaţii 
cerebrale, hidrocefalii sau 
mîcrocefalîi. 


Alimentare cu fructe 
şi legume nespălate, 
alimente alterate, 
conserve. 


Malnutriţîe a 
mamei. 


încetinirea creşterii 
numerice a celulelor 
nervoase, întârziere în 
dezvoltarea intelectuală, 
afectarea activităţii 
electrice a creierului. 


Deficit de proteine şi 
calorii, alimentaţie 
săracă şi puţină fără 
lapte, glucide. 


Infecţii virale 
(la începutul 
sarcinii), gripe 
asiatice, 
rubeolă. 


Unele gripe (asiatice) 
produc, uneori, 
neînchiderea tubului 
neural şi degenerarea 
ţesutului nervos, ori 
malformaţii. Rubeola 
mamei produce, adeseori, 
malformaţii cardiace, 
deficite auditive şi vizuale, 
malformaţii ale sistemului 
nervos central la făt. 


Frecventarea 
mediului infestat cu 
epidemii. 


Radiaţii 


Malformaţii grave. Au fost 
evidenţiate la Hiroşima. 




Paraziţi. 


Malformaţii, debilitate 

generală. 


Paraziţi transmişi 
prin intermediul 
pisicilor şi a câinilor. 


Ereditate 

predominant 

parentală. 


Boli genetice (cea, 1800 
au fost depistate). 


Consultaţii genetice. 


Cauze 
necunoscute. 


Malformaţii, anacefalie 
etc. 





NOŢIUNI CHEIE 

Dezvoltarea intrauterină 

Embrion 

Făt 

Tub neuronal 

Abgar 



ÎNTREBĂRI 

1 . Care sunt principalele caracteristici ale perioadei intrauterine? 

2. Delimitaţi stadiile perioadei intrauterin. 

3 . Ce înţelegeţi prin scorul Abgar? 



CAPITOUL V 



PRIMUL AN DE VIAŢĂ (0-12 luni) 



1. Dezvoltare fizică generală 

Dimensiunile şi greutatea noului născut pot să varieze, dar, statistic, cei mai mulţi 
dintre ei au între 50 cm - 53 cm şi o greutate cuprinsă între 2, 500Kg şi 3 Kg. 

în această perioadă schimbările, transformările prin care trece copilul sunt impresionante, 
astfel că la sfârşitul primului an copilul îşi triplează greutatea. 



Vârsta 
copilului 


Băieţi 


Fete 




Greutate 
[grame] 


înălţime talie 
[cm] 


Greutate 

[grame] 


înălţime - talie 
[cm] 


la naştere 


3200 


50 


3000 


49 


la 3 luni 


5200 


60 


5100 


59 


la 6 iuni 


7300 


68 


7000 


67 


la 9 luni 


8600 


72 


8400 


71 


la 12 luni 


9400 


79 


9200 


74 



Maturizarea şi dezvoltarea creierului începe la nivelul neuronului (celula 
nervoasă), producându-se mielinizarea lor. Acest proces favorizează transmiterea 
impulsurilor neuronale mai repede şi mai eficient. 



dezvoltarea creierului 



dezvoltarea neuronilor 



aria motorie 



ana senzori a 



ana 
auditiv. 



aria 

vizuala 




a 



nou născut 








nou născut 
d 




3 luni 




15 luni 



în primele luni cel mai rapid se dezvoltă aria senzorială primară şi aria motorie 
primară, acestea permiţând copilului să-şi dezvolte simţurile şi mişcările corpului. 
Aspectele generale ale dezvoltării fizice sunt legate de starea de sănătate generală şi de 



nutriţie. 



Considerăm că problema nutriţiei este importantă în toate etapele de dezvoltare 
ale copilului dar în această perioadă rolul ei este deosebit de important. La început copiii 

sunt sugari nu sunt în stare să mănânce hrană solidă. Hrana ideală este laptele mamei care 
în condiţiile de sănătate şi alimentaţie a acesteia acoperă nevoia nutritivă a noului născut. 
Nu mai puţin adevărat este că laptele mamei a fost înlocuit în ultimul timp cu substitute 
care au permis alimentarea copilului şi în absenţa mamei. Problemele legate de nutriţia 
copilului sunt foarte complexe deoarece din lună în lună ceea ce ei trebuie să mănânce 
include şi alte alimente. 

Astfel, în jurul vârstei de 6 luni copilul trebuie să mănânce alimentele esenţiale 
(ouă, carne, fructe, legume), respectând indicaţiile medicului pediatru. Sărăcia, absenţa 
acestor alimente din alimentaţia copilului sau a mamei, în perioada de alăptare, pot duce 
la malnutriţie având efecte negative directe asupra dezvoltării copilului. 



Dezvoltarea motricitatii 

Noul născut are la naştere câteva reflexe (răspunsuri fizice involuntare). Unele 
dintre acestea sunt esenţiale pentru viaţa însăşi, iar altele dispar la o lună după naştere. 



reflexe la 3 săptămâni 








Unul dintre cel mai important este cel respirator (asigură menţinerea adecvată a 
oxigenului din organism). Este urmat de reflexele care asigură menţinerea constantă a 
temperaturii corpului şi reflexele care asigură nutriţia (reflexul suptului, copilul suge 
indiferent ce ajunge la gura lui: degetul, biberonul etc). 

O dezvoltare evidentă a mişcărilor copilului apar în perioada 3-6 luni. Acum 
sesizăm primele elemente de intenţionalitate în mişcări ceea ce ne permite să afirmăm că 

după trei luni copilul prezintă mişcări adecvate, orientate, elaborate. Acest fenomen se 
datorează mielinizării neuronilor. 



Primele mişcări complexe coordonate sunt cele oculo-motorii urmate de cele 
audio-motorii. In strânsă legătură cu acestea se dezvoltă mult mişcările capului şi 
gâtului. Mai târziu se dezvoltă mişcările corpului, întoarcerea independentă de pe 
de o parte pe alta, la 5-6 luni stă în şezut sprijinit. 

între 4 şi 5 luni se formează gestul de apucare (copilul poate să apuce obiectele şi 
să le ducă la gură). După 5 luni mişcările de acest fel prezintă un caracter 
voluntar. Tot în această perioadă apare imitaţia motorie (în forma ei pasivă). 
Spre vârsta de 12 luni mişcările devin din ce în ce mai complexe, mai ample, mai 
voluntare. Apar elementele de mers (târârea, urmată de mersul cu sprijin, iar după 
12-13 luni mersul independent.) 



Abilităţi motorii 

5 


50% dintre copii au 
abilitatea motorie 


90% dintre copii au 
abilitatea motorie 


întorc capul la 90 de grade 
când sunt aşezaţi pe burtă 


2, 2 luni 


3,2 luni 


Se rostogoleşte 


2 luni 


4,5 luni 


îşi ţine capul 


2 luni 


4 luni 


Stă fără sprijin 


5 luni 


7 luni 


Stă în picioare ţinându-se de 
ceva 


5,6 luni 


10 luni 


Merge ţinându-se de ceva 


9 luni 


12,6 luni 


Stă singur în picioare 


9,6 luni 


13 luni 


Merge bine 


1 an 


14 luni 



Senzaţiile şi percepţiile 

Contactul cel mai direct al copilului cu mediul fizic la care trebuie să se adapteze 
este realizat prin organele de simţ. Deşi copilul este capabil de senzaţii chiar de la naştere 
acestea se deosebesc mult de cele ale adultului. 

Viteza de transmitere a stimulului este mult mai lentă (reacţiile noului născut sunt 

asemănătoare cu cele ale unui adult obosit). 

Senzaţiile noului născut sunt mai slabe decât ale adultului (excitanţii puternici 

produc reacţii şoc nediferenţiate iar stimuli slabi ca intensitate nu produc senzaţii 

de loc). 

Gustul şi mirosul sunt senzaţii care se dezvoltă cel mai mult în primele săptămâni 

deoarece sunt implicate în activitatea de hrănire. 

Spre sfârşitul lunii a doua pragurile senzoriale (intensitatea stimului la care un 

analizator reacţionează) se modifică, răspunsul organismului fiind mult 

diversificat şi datorită multitudinii stimulilor din mediul natural, fizic al copilului. 

Pe baza activităţii organelor de simt se formează numeroase reflexe condiţionate 

(proces ce poate fi echivalent cu dezvoltarea capacităţii de dezvoltare-în sens larg 

vorbind). 

Spre 3 luni copilul îşi formează vederea bioculară, vederea de aproape şi de 

departe, perceperea culorilor. Putem afirma că în jurul acestei vârste copilului nu 

numai că vede dar şi priveşte. 



Nivelul de dezvoltare al analizatorilor, al senzaţiilor are ca urmare formarea 
percepţiei. Aceasta este un proces complex la care participă iniţial un număr redus de 
analizatori. Ea se dezvoltă sub forma unor legături asociative la nivelul scoarţei între 
zonele angajate în perceperea unui obiect. 



Dezvoltarea percepţiei are loc concomitent cu organizarea atenţiei şi cu 
capacitatea de orientare. Reflexul de orientare are o foarte mare valoare biologică şi 
este activ după primele zile de viaţă. 

Prezenţa atenţiei se exprimă în actul perceptiv dezvoltându-se la sugari strâns 
legată de mişcare. De aceea percepţia şi mişcarea reprezintă o unitate în care obiectele 
devin cunoscute în măsura în care ele sunt obiecte ale apucării şi mişcării. 

2. Dezvoltarea cognitivă 

Copilul începe viaţa necunoscând nimic din lumea care îl înconjoară doar cu 
anumite reflexe. Dezvoltarea senzorială şi perceptivă, curiozitatea îl vor ajuta să 
descopere această lume. 



In jurul vârstei de 1 an copilul ştie deja multe, descoperă multe obiecte, le 
cunoaşte pe cele care produc zgomot, pe cele care se mişcă, pe cele care-i produc plăcere, 
pe cele care nu trebuie atinse, recunoaşte persoanele apropiate din familie şi reacţionează 
la cele care sunt necunoscute. 

El învaţă să comunice destul de bine cunoscând gesturile şi cuvintele celorlalţi, dar poate 
să-şi facă cunoscute şi propriile dorinţe şi emoţii în moduri foarte variate incluzând 
„vorbitul"- spre sfârşitul acestei perioade copilul putând spune câteva cuvinte. 



Dezvoltarea cognitivă la această vârstă este influenţată foarte mult de zestrea 
genetică a copilului, de maturizarea scoarţei cerebrale, dar şi de factori externi - familia 
care poate stimula acest proces. 

Jean Piaget susţinea că între 0 şi 12 luni copilul se află în stadiul senzorio-motor al 
inteligenţei. Copilul învaţă şi cunoaşte lumea în acest mod şi tot aşa exprimă ceea ce a 
învăţat. 



Din punct de vedere cognitiv cea mai importantă achiziţie a acestei perioade este 
„obiectul permanent". Copilul înţelege că obiectul continuă să existe chiar dacă el nu 
mai poate fi văzut. Legat de acest lucru copilul îşi dezvoltă în jurul vârstei de 8 luni 
comportamentul de căutare a obiectului ieşit din câmpul lui vizual. 

Intre 8 şi 12 tuni, găsirea 

jucăriei ""ascunse" este o 
activitate cognitivă - ea 
permite copilului să 
acţioneze deliberat, 
bucurându-se în final de 
* victoria" obţinută. 





3. Dezvoltarea limbajului 

Problema dezvoltării limbajului a fost una destul de controversată. Skinner afirma 
că învăţarea limbajului, la această vârstă, se bazează pe asociere şi condiţionare. 
Chomsky afirmă că abilitatea de învăţare a copilului este înnăscută. 



Limbajul începe să se dezvolte chiar de la naştere, copiii comunicând prin sunete 
şi gesturi. La sfârşitul primului an de viaţă copiii sunt capabili să rostească câteva 
cuvinte, deşi înţeleg mult mai multe. învăţarea limbajului în acest interval de vârstă este 
rezultatul interacţiunii între copil şi părinţi. Nu numai copilul învaţă să vorbească de la 
adulţi, ci şi invers. 



Părinţii folosesc în această perioadă pentru a comunica cu copiii forme 
simplificate ale limbajului „vorbirea bebeluşului" lucru care îl stimulează pe copil 
verbal şi îi dezvoltă abilitatea de a înţelege şi a repeta. 

4. Dezvoltarea psiho-socială 

Această dezvoltare include nu numai factorii care tin de dezvoltarea emoţională, 
factori consideraţi a fi importanţi pentru dezvoltarea psihică a copilului, dar şi relaţiile 
dintre părinţi şi influenţele socio-culturale. 



Dezvoltarea emoţională 

i 

Faptul că atunci când copilului îi este foame sau când îl doare ceva plânge, că 
după 6 săptămâni poate zâmbi ca răspuns la un lucru plăcut, a determinat conturarea 
concepţiei conform căreia în perioada 0-1 an nu putem vorbi de emoţii, ci de simple 



reacţii. 

Reconsiderarea acestui aspect are în vedere faptul că exprimarea emoţiilor se 
poate face de foarte timpuriu: bucuria, surprinderea, supărarea, teama, neplăcerea, 
interesul pentru ceva anume sunt de fapt forme de manifestare emotivă ale bebeluşului. 
Teama este una din primele emoţii cunoscute la copil. Chiar după naştere un zgomot 
foarte puternic sau persoane care se apropie de el îl sperie, determinându-1 să plângă. 




Mama nu trebuie să fie surprinsa de reacţia copilului faţa de persoana 
necunoscută. La această vârstă comportamentul copilului este un semn 
că înţelege diferenţa între familiar şi neobişnuit. 



După 6 săptămâni apare zâmbetul ca răspuns dat altei persoane (zâmbetul social), 
iar după 3-4 luni râde în imitaţie sau dacă ceva îl bucură. La 6 luni se conturează teama 
de străini care va dispărea în jurul vârstei de 1 an. Tot în această perioadă se formează 
ataşamentul faţă de persoana care-1 îngrijeşte mama sau un substitut al acesteia. 

în jurul vârstei de 8 - 9 luni se formează chiar o anxietate de separare - teama de a 
pierde persoana faţă de care şi-a format ataşamentul. 

Relaţiile conflictuale dintre părinţi, modul cum influenţele socio-culturale îşi pun 
amprenta asupra lor determină un anumit tip de relaţie cu copilul. Lipsa armoniei 
familiale, problemele de sărăcie, slaba informare în legătură cu nevoile copilului pot 
acţiona negativ asupra lui. 



NOŢIUNI CHEIE 

Mielinizare 

Arii senzoriale primare 

Nutriţie 

> 

Reflexe 

Mişcări complexe coordonate 

Mişcări voluntare 

Senzaţii 

> 

Percepţii 

Obiectul permanent 

Vorbirea bebeluşului 



ÎNTREBĂRI 

1 . Care sent etapele dezvoltării motorii a copilului între 0-12 luni? 

2. Enumeraţi câteva dintre notele specifice ale dezvoltării senzoriale a copilului între 0-12 
luni. 

3. Cum se dezvoltă limbajul în această perioadă? 

4. Care sunt aspectele dezvoltării afective ale copilului mic? 

CAPITOLUL VI 



PRIMA COPILĂRIE 
(1-3 ani - perioada antepreşcolară) 



1. Dezvoltare fizică generală 

Spre deosebire de perioada precedentă copilul (1-3 ani) reuşeşte să se desprindă 
parţial de adult (mama), devenind astfel o persoană activă în mediul specific existenţei 



sale. 



Copilul porneşte în acest moment cu două achiziţii extrem de importante pentru 



independenţa sa: dobândirea mersului şi a comunicării verbale. 



Intre 12 şi 18 luni: 
se consolidează mersul 

există o mai bună percepere şi adaptare la mediul înconjurător; 
copilul devine atras de tot ceea ce vede. Stăpânirea mersului dezvoltă spiritul 
investigativ, lărgindu-se totodată câmpul de acţiune. 



între 18 şi 28 de luni observăm o dezvoltare accentuată a comunicării şi o 
modificare a aspectului general a copilului. Unele segmente ale corpului au ritmuri de 
creştere inegală ceea ce determină modificarea aspectului general. Tot acum are loc 
osificarea cutiei craniene, a membrelor, dentiţia provizorie devine completă. Se dezvoltă 
sistemul muscular şi se întăresc ligamentele lucru care facilitează efectuarea mişcărilor 
intenţionate. 

Aspectul fizic general este din ce în ce mai plăcut; specificul vorbirii şi modul în 
care se relaţionează cu ceilalţi sporeşte caracterul simpatic al copilului, justificând 
numele dat al acestei perioade „de graţie şi drăgălăşenie". 



Dezvoltarea creierului continuă. La 1 an el cântăreşte 980 gr., iar la 3 ani 1100 gr. 
Tot în această perioadă se dezvoltă zonele motorii specifice vorbirii. 



Dezvoltarea motricitatii 

O accentuată dezvoltare o cunosc mişcările implicate în mers, iar spre sfârşitul 
perioadei cele implicate în motricitatea fină. 





Copilul care a învăţat demult să-şl folosească getele de la mâini şl picioare, 
face acum o nouă descoperire "buricul". 



Copilul îşi perfecţionează mersul independent, poate merge cu spatele, poate urca 
scările, poată să sară şi să se caţere. Dezvoltarea motricitatii capătă un caracter 
exploziv deoarece copilul se află într-o permanentă mişcare. Spre sfârşitul perioadei 
copilul îşi perfecţionează aceste mişcări, mai ales în activitatea de joc. Mişcările mâinii, 
importante pentru manipularea obiectelor, jucăriilor sunt şi ele într-o permanentă 
dezvoltare. 

Căutând să-şi cucerească 
independenţa faţă de adult, 
copilul îşi pune ciorapul încercând 
să achiziţioneze o abilitate de 
autoservire. 




La 1 an 

- introduce un obiect în altul (umple o cană cu cuburi la comandă sau în imitaţie) 

- poate deschide o cutie 

- se poate servi de degete în acţiunea de alimentare alături de linguriţă 

- întoarce mai multe foi o dată la o carte. 



Intre 2 şi 3 ani 

- se dezvoltă gestul grafic (trage o linie pe hârtie iar mai târziu poate trage linii verticale 
şi orizontale şi poate colora) 

- construieşte (din cuburi) 



Cel mai important aspect legat însă de dezvoltarea motricitatii este jocul sau 
activitatea ludică. Copilului îi place să se joace cu obiectele dar şi cu adultul. în joc 
mişcările şi conduita copilului încep să se coreleze, să se subordoneze unor intenţii, ceea 
ce implică organizarea conduitei. 

Dacă la începutul acestei perioade jocul este singular, iar durata jocului este scurtă, spre 
sfârşitul perioadei ajunge la 30 de minute. 

între 2 şi 3 ani încep să apară elemente de cooperare a copilului în joc, cooperare 
care se consolidează pe măsură ce copilul creşte. 

Urmare a acestui fenomen este stabilirea de relaţii între copiii (socializarea prin joc). 
Relaţiile pe care le pot stabili copiii prin joc pot fi pasive, active (atunci când dă jucăria 
altui copil, atunci când ajută pe alt copil) sau agresive (copilul loveşte fără motiv, ia cu 
forţa jucăriile altui copil). 



Metodele educaţionale sunt cele care trebuie să structureze şi să modeleze 
comportamentul copilului în vederea asigurării unui echilibru emoţional al acestuia. 
Jocul rămâne legat de dezvoltarea motorie la această vârstă, dar complexitatea şi 
organizarea lui sunt strâns legate de dezvoltarea cognitivă pe care o influenţează în mod 
direct, jocul fiind modul prin care copilul învaţă în această perioadă. 



2. Dezvoltarea cognitivă 

Gândirea copilului mic (1-3 ani) este elementară şi foarte legată de concret, 
operând cu reprezentări ale obiectelor şi fenomenelor. 

Dezvoltarea gândirii este strâns legată de dezvoltarea limbajului. Copilul descoperă că 
toate obiectele şi fenomenele, însuşirile au un nume. Cuvântul denumeşte un obiect, o 
persoană o însuşire, iar înţelegerea lui de către copil se face prin perceperea situaţiei. 



Copilul începe să rostească corect şi inteligibil cuvintele uzuale. Se păstrează însă 
caracteristica vorbirii copilului mic, care stâlceşte anumite consoane sau inversează 
anumite silabe în cuvânt. 



La începutul perioadei copilul se exprimă în propoziţii scurte care se vor 
transforma treptat spre 3 ani în fraze. Capacitatea de înţelegere a copilului se lărgeşte 
foarte mult devansând chiar forma deficitară a cuvântului. In această perioadă copilul îşi 
verbalizează toate curiozităţile şi de aceea este foarte folosită întrebarea „ce este asta". 
Concomitent el îşi verbalizează, dorinţele, intenţiile, voinţele, sentimentele. 

învăţarea cuvântului "nas" este 
mai uşoară atunci când ea se 
desfăşoară ca un joc în care, 
alături de copil, părinţii arată şi 
denumesc, încurajând succesele 
copilului 




în jurul vârstei de 3 ani, copilul atinge o fază superioară de dezvoltare a 
limbajului, acesta devenind instrument al gândirii. Gândirea utilizează cuvinte şi 
construcţii verbale pentru a se putea raporta la diversitatea lumii materiale, spirituale, iar 
pe baza lor copilul începe să înţeleagă şi să diferenţieze realitatea înconjurătoare, să facă 
distincţia dintre el şi obiecte, dar cu o înţelegere primitivă rezultată din raportarea 
realităţii la propria persoană. 



3. Dezvoltarea emotional-afectivă 

Pe măsură ce înaintează în vârstă conduitele afective ale copilului devin tot mai 
complexe. In jurul vârstei de 18 luni rezonanţa afectivă creşte copilul fiind mult mai 
impresionabil. Acum se poate manifesta gelozia în raport cu un alt copil căruia i se 
acordă atenţie sau faţă de o persoană care se interpune între el şi mamă. 



Timiditatea faţă de persoanele străine, simpatia sau antipatia faţă de cele 
cunoscute sunt atitudini ce se dobândesc în această perioadă. Copilului începe să-i placă 
gluma, păcăleala, comicul şi poate surâde la complimente. 

Atitudinea lui faţă de membrii familiei se modifică apărând anumite atitudini 
ostile faţă de adult concretizate în negativismul primar. Copilul se opune prin planşete, 
ţipete făcând adevărate spectacole. Aceste tendinţe dispar către sfârşitul perioadei 
deoarece copilul se maturizează, dobândeşte mai multă siguranţă, independenţă, dar şi 
datorită folosirii unor metode educaţionale adecvate. 



Dilema bunicului este 
evidenta. Să încurajeze 
copilul sau să intervină? în 
final alege alternativa optimă. 
Copilul trebuie să-şi 
dobândească abilitatea de 
urcare a scărilor. 





Ataşamentul afectiv faţă de persoana care îl îngrijeşte capătă acum valenţe noi. 
Această atitudine afectivă se manifestă selectiv, dar se poate manifesta şi faţă de anumite 
obiecte. 



Ataşamentul este adesea 
evidenţiat prin contactul 
vizual decât prin 
contactul fizic. 
Este suficient să ştie că 
părinţii sunt în apropiere. 
Va avea astfel încredere 
să exploreze tocul. 









Anxietatea de separare devine evidentă, copilul reacţionând amplu la separarea de 
persoana faţă de care manifestă acest ataşament. In această perioadă ataşamentul se 
exprimă mai ales faţă de mamă, iar la 2 1 -24 de luni poate îmbrăca forme dramatice când 

copilul, obişnuit cu prezenţa acesteia, îi descoperă absenţa. Acest lucru devine o 
problemă mai ales dacă persoana ce o înlocuieşte pe mamă nu are un comportament 
adecvat problemelor copilului la această vârstă. Legat de acest aspect, abandonul, 
generează reacţii care pot influenţa negativ dezvoltarea ulterioară a copilului. Cu toate că 
stările emoţionale sunt intense multe dintre ele sunt fragile şi instabile. 



Neglijarea este mai des întâlnită 
decât abuzul fizic, dar e la fel de 
nocivă şi distructivă pentru 
dezvoltarea copilului. 
Copilul poate suferi o întârziere 
emoţiona l-cognftlvă. 




Copilul trece de la o stare la alta, poate avea manifestări violente, zgomotoase, 
având puţine resurse pentru a-şi controla aceste stări. Sub influenţa adultului, a 
experienţelor lui relaţionale, a modelelor care i se oferă, aceste comportamente dispar iar 
dezvoltarea emoţională devine mai stabilă şi mai controlată. 



Personalitatea copilului se constituie prin apariţia şi dezvoltarea unor elemente 
bazale ale acesteia în relaţie cu cei din jur şi cu achiziţiile importante de viaţă. 

NOŢIUNI CHEIE 

Ritm de creştere inegal 

Mişcări voluntare 

"Perioadă de graţie şi dregălăşenie " 

Motricitate fină 

Caracterul exploziv al dezvoltării motorii 

Gestul grafic 

Activitate ludică 

Echilibrul emoţional 

Verbalizare 

Conduite affective 

Negativism primar 

Ataşament afectiv 

Abandon 



ÎNTREBĂRI 

1 . Care sunt trăsăturile generale ale acestei etape de vârstă? 

2. Prin ce se caracterizează dezvoltarea motorie? 

3. Denumiţi câteva din aspectele specifice ale dezvoltării emoţionale la copilul mic. 

4. Ce înţelegeţi prin ataşament şi care este rolul lui în structurarea personalităţii copilului? 

CAPITOLUL VII 



A DOUA COPILĂRIE 

(3 - 6/7 ani - perioada preşcolară) 




Expresia celor "7 ani de acasă", pe care omul îi 
are sau nu-i are, reflectă tocmai importanţa pe 
care această perioadă o are în evoluţia psihică 
a copilului. 



Copilul se integrează tot mai activ în mediul 
social şi cultural din care face parte asimilând 
modele de viaţă şi experienţe. Solicitările 
complexe şi diversificate ale mediului social 

determină dezvoltarea bazelor personalităţii, dezvoltarea capacităţii de cunoaştere şi a 

comunicării. 



Integrarea copilului în colectivitate devine o condiţie esenţială a stimulării şi folosirii 
optime a potenţialului său. Grădiniţa devine astfel unul din factorii cheie ai dezvoltării 
copilului în această perioadă de vârstă. 

Copilul se descoperă din ce în ce mai mult pe sine, realizând că nu este identic cu 
ceilalţi. Tot în această perioadă conştientizează că propriile acţiuni (comportamente) 
produc anumite reacţii în mediul lui de viaţă sau altfel spus avem de a face cu o primă 
formă de responsabilitate. 

Tot ceea ce face, ce spune se realizează şi 
se exprimă în atitudini. Copilul se joacă, 
participă la acţiunile celorlalţi relaţionându- 
se cu ei. Toate acestea îi creează copilului 
satisfacţie, bucurii şi trăiri intense pe plan 
afectiv. Lipsa grijilor, fericirea acestei 
perioade a condus la denumirea de "vârsta 
de aura copilăriei ". 




1. Dezvoltarea fizică 

Intre 3 - 6/7 ani creşterea în înălţime a copilului se face de la aproximativ 92 cm 
la 1 1 6 cm, iar creşterea în greutate este semnificativă, ceea ce ne determină să spunem că 
are loc o schimbare importantă în aspectul general a copilului. 



Tot acum are loc schimbarea şi dezvoltarea structurii muşchilor (descreşte 
ponderea ţesutului adipos), pielea devine mai elastică şi mai densă. Procesul de osificare 
se intensifică (apar mugurii dentiţiei definitive şi se osifică oasele lungi ale sistemului 
osos). 



Datorită faptului că nu toate organele şi segmentele corpului se dezvoltă identic 
copilul are o înfăţişare uşor disproporţionată (de exemplu între 3 şi 4 ani capul este mai 
mare în raport cu corpul, iar membrele mai scurte în raport cu toracele). 

Dezvoltarea motricitatii se face în sensul creşterii preciziei mişcărilor (ele sunt 
mai fine, complexe şi mai sigure) şi dezvoltării echilibrului. 



Dezvoltarea structurală a scoarţei cerebrale, în această perioadă, este legată de 
departajarea zonelor vorbirii şi fixarea dominanţei asimetrice a uneia din cele două 
emisfere, de obicei stânga pentru dreptaci. 

Volumul creierului se modifică şi el de la 350 gr, cât are la 3 ani, la 1200gr, spre sfârşitul 
perioadei. Ca urmare a diferenţierii neuronilor şi sistemului nervos periferic, scoarţa 
cerebrală dobândeşte un rol de coordonare al întregii activităţi psihice a copilului. 



Dezvoltarea explozivă a motricitatii acestei vârste duce la sporirea autonomiei, pe 
de o parte, dar şi la o dezvoltare psihică superioară vârstei anterioare. Jocurile de 
mişcare, de construcţie, desenul, modelarea plastilinei sunt activităţi care stau la baza 
dezvoltării abilităţilor intelectuale, cu alte cuvinte potenţează dezvoltarea cognitivă. 



Activităţile de acest gen ajută nu 
numai 9a dezvoltarea motricitatii 
fine, ci şi la sesizarea micilor 
diferenţe de formă şi mărime. 





2. Dezvoltarea cognitivă 

Gândirea copilului la această vârstă este strâns legată de dezvoltarea senzaţiilor şi 
percepţiilor. Gândirea copilului începe prin investigaţii practice asupra obiectelor şi 
fenomenelor din jurul lui, bazându-se în continuare pe actul percepţiei (din acest motiv se 
spune că la acest moment gândirea copilului este concretă). 

Ilustraţiile din cârti sunt foarte folositoare în însuşirea unor abilităţi 
baza le pentru citit 



Gândirea concretă a copilului se deosebeşte foarte puţin de impresiile sale reale. O 
dată cu folosirea cuvintelor copilul devine capabil de gândire simbolică. Folosindu-se de 
cuvinte ca simboluri ale obiectelor, fenomenelor, persoanelor, acţiunilor copilul îşi 
dezvoltă abilitatea de a înţelege şi de a comunica. El are posibilitatea la această vârstă de 
a se juca "de-a şcoala", "de-a mama", dezvoltând astfel jocul imaginar în care cuvintele 
înlocuiesc situaţiile concrete. 





Jocul imaginar "de-a şcoala", "de-a poliţistul", dezvolta gândirea preoperaţională, care 
permite copilului să facă distincţie între ceea ce este real şl ceea ce este imaginar. 



Piaget afirma că această abilitate a copilului de a se folosi de simboluri nu include 
abilitatea relaţionării logice (de exemplu un copil la sfârşitul acestei perioade ştie că 

3+2=5 dar nu realizează că 5-2 =3 - stadiul preoperaţional al gândirii. Tot acum copilul 
respectă, prin gândirea sa, principiul conservării cantităţilor, a numărului. 



Exemplu dacă punem aceeaşi cantitate de apă în două pahare identice, iar după aceea 
unul din pahare este schimbat cu unul mai înalt, dar care are acelaşi volum, copilul va 
răspunde că, în cel mai înalt se află o cantitate mai mare de apă. 

Dacă copilul este întrebat care şir are mai multe bile el răspunde că în şirul mai lung. La 
prima situaţie va răspunde corect, dar la a doua va greşii deoarece el îşi conservă 



numărul. 

000000 

000000 



000000 
000000 



(situaţia 1) 
(situaţia 2) 



TESTAREA DIFERITELOR FORME DE CONSERVARE 



conservarea 
lichidelor 



conservarea 
numărului 



începem cu 



apoi 



întreabă copilul 



două pahare egale pune lichidul dintr un care pahar conţine 
cu lichid pahar în altul mai înalt mai mult lichid? 

şi mal subţire 





două şiruri egale 
de bile 



*««««* 



distanţa şi bilete 
din primul şir 

imn 



unde sunt mail 
multe bile? 



de obicei răspunsul 
este 

cel mai înalt 



în şirul mal lung 



conservarea 
materiei 



i 

conservarea 
lungimii 



două bucăţi egale transformaţi una din cele care conţine mai 
de plastilină 2 subţiind o şi alungind o multa plastilină? 







două bastoane mutaţi unul spre 

egale ca lungime stânga 



care este mal 
lung? 



bucata alungită 



cel îndreptat spre 
dreapta. 



conservarea 
volumului 



2 pahare cu lichid în schimbaţi forma unei 
care se află 2 bile bile alungind o 
de plastilină 



care bilă va înlocui cea alungită, 
un volum mal mare 
de apă? 







conservarea 2 suporturi egale pe care rearanjaţi cuburile 
ariei aşezaţi identic acelaşi pe unul din 

număr de cuburi suporturi 
























b D u 



care suport are 
acoperită o 
suprafaţă mal 
mare 
de cuburi? 




cel în care cuburile 
au fost reaşezate. 



05a 

J?n D 

O altă caracteristică a gândirii este şi caracterul ei egocentric. La această vârstă 
copilul îşi centrează gândirea asupra propriului ego. 

Animismul gândirii, caracteristic acestei vârste, se remarcă prin aceea că tot ce îl 
înconjoară pe copil este însufleţit. Asemenea lui, animalele şi obiectele pot vorbi, pot 
râde. Dezvoltarea atenţiei în această perioadă asigură posibilitatea desfăşurării oricărei 
activităţi, focalizând energia psihică asupra acesteia. 



Copilul se poate orienta mai bine în mediul înconjurător, poate cunoaşte mai bine 
obiectele şi fenomenele. Dezvoltarea atenţiei voluntare este strâns legată de dorinţele şi 
intenţiile copilului de a finaliza activitatea. Astfel, spre 6-7 ani copilul îşi poate menţine 
atenţia 40-50 de minute în joc, audiţii, vizionări, activităţi la grădiniţă. Actul cogniţiei 
este potenţat nu numai de dezvoltarea atenţiei voluntare, ci şi de activitatea de memorare 
care, la această vârstă, capătă forme intenţionate, voluntare şi logice. 



3. Dezvoltarea limbajului 

Dacă la 3 ani vocabularul copilului cuprinde între 700/800 şi 1.000 de cuvinte, la 
6 ani el ajunge să cunoască 2.600 de cuvinte. 

La această vârstă raportul între vocabularul pasiv (cel înţeles) şi cel activ 
(folosit) se modifică, astfel încât limbajul pasiv se apropie de cel activ ca valoare de 
comunicare. Dezvoltându-se concomitent cu gândirea, limbajul preşcolarului se 
îmbogăţeşte foarte mult devenind un instrument activ în relaţionare. 

Modul în care se dezvoltă limbajul este puternic influenţat de mediul în care 
trăieşte copilul, de cât de mult i se vorbeşte, de cât de mult este stimulat să folosească 
limbajul în comunicare. De aceea la această vârstă se remarcă diferenţe între copii (dacă 
nu este stimulat corespunzător copilul va vorbi mai târziu). Copilul educat corespunzător 
îşi însuşeşte rapid cuvinte noi, foloseşte activ clişeele verbale ale adulţilor. Foarte hazlii 
sunt creaţiile verbale la această vârstă. De exemplu - "cionteşte" este ceva rău asemănător 
babei cloanţa, sau s-a "molit" pentru ceva care s-a înmuiat de la adjectivul moale. 

In jurul vârstei de 3 ani vorbirea copilului se caracterizează printr-o expresivitate 
accentuată, prin bogăţie, varietate, originalitate (utilizarea mijloacelor expresive, 
melodice ale limbii, ale intonaţiei şi ale mimicii). 

Vorbirea este încărcată de exclamaţii, repetiţii, pronume demonstrative. Spre 
vârsta de 6 ani copilul se exprimă prin propoziţii şi fraze tot mai corecte gramatical 
folosind epitete, comparaţii, verbe, adverbe. Toate au loc concomitent cu dezvoltarea 
corectitudinii pronunţării. 

In această perioadă datorită unor defecte anatomice ale mandibulei (buze de 
iepure), anomalii ale maxilarului, prezenţa unor vegetaţii adenoide, lipsa dinţilor se 
observă deficienţe în articularea anumitor cuvinte, sunete, consoane etc. 



Apar aşa numitele dislalii simple - când este afectat un sunet sau polimorfe - când 
sunt afectate mai multe sunete. Pe măsură ce copilul creşte, de la caz la caz şi în funcţie 
de cauza care a provocat dislalia, anumite deficienţe de pronunţie se corectează de la sine. 
Cele care sunt persistente până la o vârstă mai mare 5-6 ani trebuie remediate cu ajutorul 
logopedului, specialistul care, prin anumite tehnici, poate corecta aceste defecte. 



Alte tulburări ale limbajului sunt cauzate de deficienţe neurologice. Şi în acest caz 
recuperarea logopedică este necesară. Sunt situaţii în care nedezvoltarea corespunzătoare 
a limbajului (expresiv - cel vorbit şi receptiv - ceea ce înţelege copilul) apare ca rezultat 
al unor deficienţe de dezvoltare cum ar fi autismul, ca reacţie la un şoc traumatic, 
emoţional sau ca expresie a unei întârzieri în dezvoltarea intelectuală a copilului. 



Copiii stresaţi, frustraţi, abuzaţi emoţional pot prezenta tulburări ale fluxului 
vorbirii, tulburări cunoscute sub numele de balbisme (logonevrozele). Tulburările de 
limbaj remarcate de părinţi, educatori care trebuie să intervină apelând la specialişti. 



4. Dezvoltarea afectivităţii 

La începutul acestei perioade manifestările comportamentale sunt nediferenţiate şi 
implică stări afective confuze (copilul preşcolar râde şi plânge în acelaşi timp sau râde 
cu lacrimi pe obraz). După 4 ani emoţiile devenin mai profunde, dispoziţiile mai 
persistente, stările afective sunt încă legate de ceea ce este mai apropiat în sensul de 
concret, perceptiv. 

Copiii încep să-şi stăpânească emoţiile, încearcă să nu mai plângă atunci când se 
lovesc. Apare posibilitatea simulării emoţiilor (se dezvoltă mai ales în activitatea de 
joc). Apariţia sentimentelor şi emoţiilor estetice, intelectuale, morale este o caracteristică 
a acestei vârste (să te porţi frumos înseamnă să te comporţi corect şi invers). Tot acum 
copilul poate să aprecieze prin frumos sau urât anumite trăsături ale obiectelor, 
fenomenelor, persoanelor etc. Observăm că cuvântul condiţionează şi dezvoltarea acestui 
proces psihic. Prin cuvânt, în cadrul comunicării verbale, copilul îşi poate exprima 
bucuria, tristeţea, supărarea. 



Jocul şi manifestarea personalităţii 

La 3 ani jocul este încă legat de obiecte şi de manipularea lor. Interesul copilului 
pentru adulţi, pentru interrelaţionarea cu ei dă naştere la forme noi ale activităţii ludice. 
Copilul copiază situaţii şi conduite umane şi le reproduce în jocul cu subiect şi rol, 
devinind pe rând medic, profesor etc. In multe din aceste jocuri imitaţia ocupă un rol 
important. 



Copilul începe să se joace cu mingea, tricicleta, cu păpuşile, iar între 5 şi 6 ani îşi 
manifestă interesul pentru colecţii. In joc copilul vine în contact cu ceea ce este nou 
pentru el (dezvoltarea jocului cu reguli, de-a ascunselea de exemplu). In acest gen de 
jocuri el se subordonează respectării regulilor jocului şi se relaţionează corespunzător cu 
ceilalţi copii. 



întreaga perioadă este dominată de dorinţa de joc. Copilul învaţă astfel, să se 
comporte, capătă informaţii despre lume, despre sine, se bucură sau se întristează când 
pierde sau se ambiţionează să câştige. Jocul devine un instrument al educaţiei sociale şi 
morale. In jocul cu subiect şi rol se facilitează receptarea unor aspecte legate de frustrare 
şi regulile de viaţă socială. Grupul de joacă al copilului devine colectivul de copii de la 
grădiniţă (este un grup stabil care permite dezvoltarea relaţiilor între copii). 
Aici el învaţă să se conformeze regulilor şi să-şi armonizeze cerinţele cu cele ale 
grupului. 

în concluzie pentru a se putea integra şi coopera eficient cu cei din jur copilul 
trebuie să atingă un anumit nivel al socializării în care nu este suficientă numai posedarea 
calităţii dezvoltării în planul dezvoltării psihice, ci presupune şi o modalitate de percepere 
şi considerare a calităţilor celor cu care vine în contact. 



Pe acest fond se formează trăsături de personalitate cum ar fi sensibilitatea, 
egoismul, încăpăţânarea, aroganţa, altruismul, spiritul de întrajutorare, trăsături care-i 
diferenţiază atât de mult pe copii, proiectând o anumită tipologie a personalităţii pe care o 
putem regăsi şi în alte etape de vârstă. 



Interacţiunea părinte - copii este complexa la aceasta vârsta. Problema cea mai 
importanta care se pune este legata de calea cea mai eficienta educaţional în relaţia cu 
aceştia. 



Părinţii iubitori care reuşesc să ofere căldura, modele pozitive copiilor, părinţii 
care se folosesc în procesul educaţional de calităţile copiilor şi nu de defectele lor, cei 
care nu "strivesc" personalitatea copilului prin autoritate excesivă au copii fericiţi, 
încrezători în forţele proprii. Prin această atitudine ei reuşesc să aibă o comunicare 
optimă cu copilul, lucru esenţial în educare. 

Metodele necorespunzătoare bazate pe autoritate excesivă, pe folosirea pedepsei 
fizice, pe ignorarea personalităţii copilului determină apariţia comportamentelor agresive, 
a unei imagini de sine deficitare. 



Perioada şcolară, care va urma, va dezvolta multe din trăsăturile de personalitate, 
care s-au format în această perioadă. 



NOŢIUNI CHEIE 

"Cei 7 ani de acasă" 
Gândire concretă 
Gândire preoperaţională 
Gândire simbolică 

Conservarea cantităţilor 

Animismul cognitiv 

Gândire egocentrică 

Atenţie voluntară 

Vocabular activ - vocabular pasiv 

Limbaj expresiv 

Limbaj receptiv 

Dislalie 

Autism 

Balbism 

Logopedie, recuperare logopedică 

Emoţii, sentimente estetice, intelectuale, morale 

Jocul cu rol 

Jocul simbolic 

Metode educaţionale necorespunzătoare 



ÎNTREBĂRI 

1 . Enumeraţi câteva caracteristici ale acestei etape de vârstă. 

2. Care sunt trăsăturile activităţii cognitive? 

3. Ce achiziţii mai importante se realizează în dezvoltarea limbajului? 

4. Care este specificul dezvoltării emoţionale a copilului în perioada 3-6/7 ani? 

5. Ce rol are jocul în dezvoltarea anumitor trăsături de personalitate? 

6. Ce urmări poate avea folosirea de către părinţi a unor metode educaţionale necorespun- 
zătoare în dezvoltarea personalităţii copilului? 



45 



CAPITOLUL VIII 



A TREIA A COPILĂRIE 
(6/7-10/11 ani- şcolarul mic) 



Această perioadă este apreciată de unii autori sfârşitul la copilărie şi un început 
primar al pubertăţii. Problemele acestei etape sunt legate de adaptarea şcolară şi de 
învăţare. 



învăţarea devine tipul fundamental de activitate, solicitând intens intelectul şi 
determinând dezvoltarea unor capacităţi şi strategii de învăţare. Paralele cu acest proces 
copilul face achiziţii importante - deprinderile de scris-citit, care devin condiţia şi 
instrumentul însuşirii celorlalte achiziţii. 



1. Dezvoltare fizică generală 

Intre 6-7 ani are loc o încetinire a procesului de creştere, care ulterior se va 
intensifica uşor. 



Dentiţia provizorie începe să fie înlocuită cu dentiţia permanentă (apar primii 
molari). Acest proces de dezvoltare a dentiţiei permanente este însoţită de osificarea mai 
intensă la nivelul toracelui, claviculei şi coloanei vertebrale. La 7 ani are loc osificarea 
bazinului. 



Creierul creşte în greutate ajungând la 1.200 de grame. Tot acum se dezvoltă 
forţa musculară, paralel cu dezvoltarea îndemânării (copilul învaţă să scrie). 



Se dezvoltă şi se perfecţionează activitatea motorie generală, mai ales 
autocontrolul. Abilităţile motorii se dezvoltă şi ca urmare a exerciţiului fizic din orele de 
educaţie fizică. 

Copilul între 6-7 ani/10-11 ani poate învăţa orice sport: mersul pe bicicletă, înot, 
patinaj, hambal etc, cu condiţia ca el să fie susţinut şi stimulat în acest sens. 



2. Dezvoltare cognitivă 

Intrarea copilului în şcoală, contactul cu specificul activităţii şcolare creează 
condiţii noi favorizante pentru dezvoltarea gândirii copilului determinând un proces 
important în cunoaşterea lumii înconjurătoare. 

Copilul îşi însuşeşte pe parcursul acestei perioade un mare volum de cunoştinţe, 
dezvoltându-şi concomitent modalităţi noi de înţelegere. Astfel se dezvoltă o serie de 
calităţi ale cunoaşterii cum ar fi: observarea atentă, atenţia, exprimarea în mod desfăşurat 
a ideilor, imaginaţia. 



Dezvoltarea gândirii este condiţionată şi strâns legată de dezvoltarea limbajului, 
dar şi de dezvoltarea experienţei cognitive directe - senzaţii, percepţii, reprezentări. 



învăţarea sris-cititului este considerată deschizătoarea tuturor drumurilor elevului 

5 

către informaţie şi cunoaştere. 



Toate aceste achiziţii fac să deosebească semnificativ elevul de 10-11 ani fată de 

5 5 

cel de 6-7 ani prin modul de gândire, exprimare, învăţare, limbaj, rezolvare de probleme. 



Piaget susţine că între 7-11 ani copilul se află în perioada operaţiilor concrete. 
Aceasta înseamnă că el începe să înţeleagă principiile logicii atâta timp cât ele se referă la 
concretul obiectelor şi fenomenelor. 



înţelegerea numeroaselor fenomene din natură se realizează prin mijlocirea 
reprezentărilor. Fenomenele observate şi reprezentate devin mijlocul de explicare a unor 
fenomene mai complicate. 

Exemplu: dilatarea corpurilor, explicată prin diverse exemple din natură, devine 
punct de plecare în înţelegerea unor procese geologice - dezintegrarea rocilor sub 
acţiunea schimbărilor de temperatură. 

Metodele clasice de predare, folosirea tablei şi cretei, a explicaţiilor par a nu trezi interesul copiilor din 
clasă. învăţătorul trebuie să se adapteze cerinţelor de vârstă (7,8 ani) folosind material didactic auxiliar. 



Reprezentările au un rol foarte important în însuşirea noţiunii de număr - în 
activitatea didactică folosindu-se reprezentări ale obiectelor, persoanelor, cum ar fi 
beţişoare, bile, păpuşi etc. 



în însuşirea şi înţelegerea ştiinţelor naturii, biologie, anatomie, geografie folosirea 
reprezentărilor ocupă un loc important. Cu alte cuvinte reprezentările devin tot mai 
variate şi pot fi treptat desprinse de obiecte, ceea ce îi dă copilului independenţa de a 
opera cu obiecte noi. In procesul învăţării copilul operează frecvent cu scheme şi imagini 
ce facilitează transmiterea unor informaţii. Pe baza acestora se vor forma simbolurile şi 
conceptele. Văzută în acest fel reprezentarea constituie veriga de legătură între concret şi 
abstract. O dată schema însuşită copiii o pot aplica în diverse contexte - ei ştiu că 
numărul 24 rămâne neschimbat indiferent dacă el este 10+14 sau 23+1. 



La această vârstă copilul, aplicând regulile acestui tip de gândire, poate să 
desprindă trăsăturile caracteristici, definitorii ale obiectelor, fenomenelor, persoanelor sau 
situaţiilor. Legat de această caracteristică gândirea copilului şcolar capătă o calitate nouă 
- reciprocitatea. 



în această perioadă copiii încep să clasifice, să includă obiectele după anumite 
însuşiri esenţiale în categorii şi clase (baza formării noţiunilor). Includerea în clase mai 
relevă şi ideea că un anumit obiect sau persoană pot aparţine cel mult unei clase. 

Altă caracteristică a cogniţiei şcolarului mic o constituie posibilitatea creării de 
serii - aranjarea în serie a obiectelor în funcţie de mărime, grosime, culoare etc. 



Strâns legat de dezvoltarea intelectuală şi implicate direct în activitatea de 
învăţare sunt memoria şi atenţia. Ele capătă noi dimensiuni la această vârstă. Se 
cunoaşte faptul că elevii cu probleme de concentrare a atenţiei au dificultăţi în activitatea 
de învăţare şi mai ales în fixarea şi reactualizarea cunoştinţelor. 



în primii 6-7 ani ai vieţii atenţia este definită ca expresie a orientării şi 
concentrării activităţii psihice. In general, copilul de 6-7 ani nu poate fi atent în cadrul 
unei activităţi mai mult de 25-30 minute. In momentul intrării în şcoală atenţia este destul 
de bine dezvoltată (atenţia voluntară este mai puţin conturată). Stabilitatea şi durata 
atenţiei urmează să se dezvolte în următorii ani. Educarea atenţiei este inclusă în procesul 
instructiv-educativ prin stimularea interesului copilului pentru activităţile şcolare prin 
dezvoltarea dorinţei de a duce la bun sfârşit o activitate şi, în general, prin realizarea unei 
motivaţii pozitive faţă de întreaga activitate de învăţare. 



Memoria se referă la fixarea informaţiilor şcolare, la modul cum elevul recunoaşte 
şi reproduce oral sau scris ceea ce a fost memorat. Fixarea, recunoaşterea şi reproducerea 
sunt legate direct de nivelul dezvoltării inteligenţei la copil. Tot ceea ce se fixează în 
memorie fără ca elevul să înţeleagă, să descopere cauzalitatea se uită repede - memoria 
de scurtă durată. 



Memoria şcolarului mic se sprijină pe concret, pe perceptibil. De aceea, folosirea 
materialului didactic ilustraţii, planşe este foarte indicată. In acest mod se face o fixare 
concret-senzorială care este fragmentată de detalii nesemnificative (legată de perioada 
concretului în gândirea elevului mic). Copilul păstrează informaţiile care l-au impresionat 
mai mult. Mai târziu, elevul îşi va organiza activitatea de memorare selectiv. 

In opoziţie cu memorarea mecanică, imitativă se dezvoltă caracterul logic al 
memorării - elevul înţelegând ceea ce a memorat. Spre sfârşitul acestei perioade se 
dezvoltă exactitatea, promtitudinea şi rapiditatea reproducerii. 



Putem afirma că imaginaţia elevului mic devine mai complexă, mai bogată, se 
bazează pe termeni şi împrejurări din ce în ce mai variaţi. Creşterea impresionabilităţii şi 
sensibilităţi micului şcolar contribuie mult la dezvoltarea imaginaţiei reproductive. El se 
entuziasmează repede, are o mare admiraţie pentru faptele eroice şi pentru întâmplările 
neobişnuite, îi place să aibă roluri în care să interpreteze personajele preferate. 



învăţarea cititului îi dă posibilitatea să citească cu plăcere basme şi povestiri, toate 
acestea stimulându-i imaginaţia şi interesul pentru tot ceea ce există şi ar putea exista pe 
lume. In aceste condiţii imaginaţia devine instrument al cunoaşterii. 



3. Dezvoltarea limbajului 

Dezvoltarea limbajului este remarcabilă, şcoala şi familia stimulând acest proces. 
Şcolarul mic se exprimă mult mai bine, în fraze corecte din punct de vedere gramatical, 
foloseşte cuvinte de legătura "că", "pentru că", "deoarece". Vocabularul lui activ ajunge 
la 2.000-2.500 de cuvinte. Dezvoltarea limbajului scris este strâns legată de învăţarea şi 
diferenţierea fonemelor (aspectul sonor al literei). Dezvoltarea vocabularului este 
evidentă prin numărul mare de cuvinte folosite - vocabular activ, forma expresivă a 
limbajului şi prin diminuarea numărului de cuvinte pe care nu le rosteşte, dar le înţelege. 



Dezvoltarea structurilor gramaticale corecte este corelată cu învăţarea regulilor 
gramaticale care sunt identice pentru cele două forme ale limbajului. Tot acum se 
dezvoltă limbajul interior "pentru sine" (Vîgotski). 

Dezvoltarea limbajului are loc odată cu creşterea interesului pentru citit, iar 
exprimarea se perfecţionează în activităţile de dezvoltare a vorbirii libere, de compunere. 

4. Dezvoltarea psiho-socială 

înainte de intrarea în şcoală copilul se caracterizează prin instabilitate emoţională, 
predominând afectelor. Dinamica sentimentelor este legată de creşterea gradelor de 
conştiinţă a propriei activităţi şi a relaţiei cu ceilalţi. Se dezvoltă propriile dorinţe şi 
aspiraţii. In această perioadă are loc creşterea sensului moral - afectiv al conduitei 
generale, dezvoltarea sentimentelor şi stărilor afective legate de relaţiile afective impuse 
de şcoală şi aprecierea socială a acţiunilor lor. Tot în această perioadă se dezvoltă 
sentimentele intelectuale. 



Copilul înţelege şi resimte tot ceea ce se întâmplă în familie, conflicte, certuri, 
despărţiri. Sunt semnificative pentru copil relaţiile pozitive cu părinţii sau, dimpotrivă, 
atitudinile de renegare, de rejectare a unora din părinţi. Relaţiile afectuase dintre părinte 
şi copil, cât şi relaţiile dintre părinţi conduc la structurarea pozitivă a personalităţii. 
Pentru a alege conduita educaţională corectă, adecvată părintele trebuie să îşi cunoască 
foarte bine copilul. Această cunoaştere trebuie să ţină cont de părerea celorlaţi, a 
învăţătorului, a psihologului şi medicului. Utile pentru activitatea educaţională a 
părintelui sunt şi cunoştinţele legate de caracteristicile de vârstă. 



Cu toate că folosirea pedepsei fizice 
pare a fi eficientă imediat, mult mai 
utilă educaţional este admolestarea 
verbală - fetiţa conştientizează 
motivele nemulţumirii mamei şi cel 
mai probabil va dori să nu se mai 
repete în viitor 





Şcoala şi activitatea de învăţare, prin cerinţele specifice determină modificări în 
toate planurile activităţii psihice a copilului. In această perioadă, la nivelul personalităţii 
se structurează trebuinţele, interesele şi atitudinile. Evoluţia personalităţii se realizează 
concomitent cu dezvoltarea interrelaţiilor sociale şi valorificarea noilor experienţe de 
viaţă. Dezvoltarea intereselor sociale sunt determinate de viaţa socială, în general şi de 

viaţa şcolară, în particular. Am văzut că relaţiile defectuase dintre părinţi şi copii au 
efecte negative (agresivitate, hiperemotivitate, instabilitate, anxietate etc). Toate acestea 
se răsfrâng negativ la nivelul întregii activităţi şcolare. Armonizarea relaţiilor părinte- 
copil, o viaţă de familie echilibrată şi afectuasă dezvoltă trăsături de personalitate opuse 
celor enumerate mai sus: copilul are încredere în forţele proprii, se adaptează uşor vieţii 
şcolare şi dobândeşte un real echilibru emoţional. Rolul învăţătorului este foarte 
important. El devine "model" pentru şcolar, este cel care îl face să înţeleagă mai repede şi 
mai bine informaţiile transmise. Modul în care el apreciază şcolarul (corectitudinea, lipsa 
favoritismului) dezvoltă la copii simţul propriei valori. Dezvoltarea sociabilităţii 
şcolarului mic se manifestă evident tot în activitatea şcolară prin relaţiile cu ceilalţi copii 
şi se dezvoltă prin joc. La acest nivel de vârstă jocul capătă valenţe noi. Copiilor le plac 
jocurile cu subiect, cu roluri. Jocul devine mai bine organizat, regulile sunt respectate mai 
riguros, iar spre finalul acestei perioade sporeşte caracterul competitiv al acestuia. 



Perioada şcolarului mic se caracterizează, din punct de vedere social, prin apariţia 
prieteniilor, copiii devenind mai puţin dependenţi de părinţi şi mai interesaţi de colegi, de 
prieteni. 



Ajutând părinţii să 
facă un foc de tabără, 
învăţând cum să se 
orienteze într-o 
pădure, copilul 
dobândeşte noi abilităţi 
şi devine mai încrezător 
în forţele sale. 





Prietenia se leagă prin apariţia unor interese şi activităţi comune. Ei îşi dezvoltă 
comportamente asemănătoare, preferă acelaşi gen de literatură, se exprimă asemănător, 
au aceleaşi păreri despre anumite persoane. Dezvoltarea socială, spre sfârşitul acestei 
etape, pregăteşte terenul pentru cea imediat următoare - pubertatea. 

Copilul cu nevoi speciale 

Există şi cazuri în care dezvoltarea copilului nu corespunde cu cea a copiilor de 
aceeaşi vârstă. Multe din aceste cazuri pot apărea şi pot fî depistate încă de la naştere, 
altele apar pe parcursul dezvoltării. Intrarea copilului în şcoală, solicitarea complexă pot 
fî momentul depistării unor probleme care până atunci au fost ignorate. 



Indiferent de situaţiile care au dus la apariţia acestor probleme considerăm necesar 

lămurirea câtorva aspecte mai importante. 

/\ 

In concepţia tradiţionalistă termenul de "handicap" reprezintă posibilităţile reduse 

ale unei persoane de a acţiona, comparativ cu posibilităţile unei persoane sănătoase. O 

abordare mai generală defineşte termenul ca "neputinţa unei persoane vizând activităţile 

profesionale, sociale, de relaţionare, civice şi afective". 



Abordarea modernă consideră prin "handicap" dezavantajul unei persoane ca 
urmare a unei deficienţe sau incapacităţi de a acţiona normal, parţial sau total, în 
îndeplinirea sarcinilor considerate normale pentru ea. 



Deficienţă = infirmitate = pierderea, anomalia, degradarea unei structuri sau a 
unei funcţii anatomice. 

5 

Incapacitate = pierderea capacităţii ca urmare a unei infirmităţi de a efectua o 
activitate în condiţii considerate normale pentru o fiinţă umană. 



Cauzele care determină apariţia acestor deficienţe sunt multiple: 

cauze genetice (modificări ale formulei genetice - sindrom Landon Down) 

bolile infecto-contagioase - poliomelită, tuberculoză, infecţii ale urechii medii, 

ale ochiului 

accidente - au rol secundar în apariţia handicapului 

naşterile cu risc (travaliu prelungit, naştere prematură, folosirea metodelor 

mecanice în extragerea fătului) 

cauzele socio-culturale - acestea sunt primordiale în societăţi slab dezvoltate sau 

în curs de dezvoltare, în mediile defavorizate economic, unde sărăcia şi ignoranţa, 

lipsa asistenţei medicale, a prevenţiei medicale, generează apariţia handicapului 
sau agravează handicapurile deja existente prin lipsa posibilităţilor de depistare şi 
intervenţie. 



Tipuri de handicap 

a. după cauza care le-au generat: 

- congenitale 

- dobândite 

b. după localizare: 

- motrice 

- mentale 

- senzoriale 

- organice (boli cronice) 

- tulburări instrumentale (la limita dintre handicap şi normal) 

- handicapuri asociate 



Deficientele motorii 

- deficienţe fizice de natură osteo-articulară (malformaţii congenitale şi deformaţii 
apărute în timpul dezvoltării (rahitism, cifoze, scolioze) 

- deficienţe fizice de natură neurologică (infirmitate motorie cerebrală, leziuni periferice, 
afecţiuni neurologice evolutive) 



Handicapul mintal cuprinde: 

- întârzierile mintale 

- tulburările psiho-afective grave 

- bolile mintale cronice invalidante 



* 



întârzierea mintală a copilului 

La copilul normal inteligenţa este corespunzătoare vârstei cronologice. Inteligenţa 
sau vârsta mintală se stabilesc de către psiholog prin aplicarea unor teste specifice. 
Specialistul stabileşte coeficientul de inteligenţă stabilind dacă copilul se află sau nu 

limitele dezvoltării normale. Cele mai importante abateri de la normalitate sunt: întârziere 
uşoară (debilitate mintală), întârziere medie, profundă şi severă. 



Tulburările psihice şi de dezvoltare la copil sunt manifestări care afectează 
gândirea, comportamentul sau afectivitatea. Ele au o determinare multiplă: 

predispoziţie ereditară 

anomalii în dezvoltarea timpurie a creierului 

experienţe de viaţă traumatizante 

carenţe în satisfacerea trebuinţelor individuale (neglijare) 

Tulburarea psihică cuprinde tulburări de învăţare, autismul, hiperactivitatea cu 
deficit de atenţie, tulburări de comportament, tulburări fobice, anxio-depresive, 
somatomorfe. 



Ne vom opri asupra câtorva din aceste categorii, considerate ca relevante pentru 
şcolarul mic. 

Tulburările de comportament sunt reprezentate de comportamente persistente 
de tip antisocial (încălcarea normelor sociale adecvate vârstei şi acţiuni îndreptate 
împotriva altora). Formele de manifestare cuprind comportamente violente, cruzime 
fizică faţă de oameni şi animale, minciuna, furtul, distrugerea de obiecte personale, 
comunitare şi abandonul şcolar. 



Tulburările de învăţare cuprind tulburările de scris-citit (dislexie, disgrafie) 

dislexie vizuală - copiii au dificultăţi în recunoaşterea simbolurilor grafice şi/sau 

de înţelegere a textului citit 

dislexie auditivă - copiii nu pot relaţiona simbolurile cu sunetele şi/sau au 

dificultăţi la sinteza fonematică. 

disgrafie - dizabilităţi importante în reprezentarea grafică a simbolurilor, 

cuvintelor şi punctuaţiei. 



Tulburările abilităţilor matematice sunt mai rare şi constau în dificultatea de a 
recunoaşte simbolurile matematice, de a codifica şi opera cu ele. 

Tulburările de dezvoltare a limbajului pot afecta înţelegerea limbajului vorbit - 
tulburări receptive sau capacitatea de exprimare prin vorbire - tulburări expresive. 



în recuperarea copilului cu nevoi speciale o foarte mare importanţă o are 
descoperirea timpurie a handicapului. Cu cât acest proces este mai precoce, cu atât 
recuperarea copilului are şanse mai mari. 



Acceptarea copilului cu nevoi speciale este un drum dramatic care trebuie să 
înceapă cu familia şi să continue cu prietenii, colegii, societatea în general. Dacă 
acceptarea copilului nu are loc la nivelul familiei ea nu poate ave aloc nici la nivelul 
societăţii. 



Dorinţa firească a oricărei familii este să aibă un copil cât mai sănătos. Apariţia 
unui copil cu probleme determină o stare de şoc (traumă emoţională). In depăşirea acestei 
stări există mai multe etape: 

negarea (părinţii nu cred, au impresia că doctorul s-a înşelat) 

depresia (retragerea în sine, insomnii, oboseală) 

furia - vinovăţia (supărare violent manifestată) 

acceptarea ideii de intervenţie, pentru susţinerea copilului cu soluţii 

neconvenţionale, paramadicale 

acceptarea care presupune elaborarea planurilor de viitor, eliminarea şi rezolvarea 

tensiunilor emoţionale, a frustrărilor 

In final familia ajunge la un echilibru stabil, putând să îşi valorizeze optim 
resursele psihice şi fizice în vederea recuperării copilului. 

NOŢIUNI CHEIE 

Stadiul operaţiilor concrete 
Reprezentări grafice 
Reciprocitate cognitivă 
Elaborarea seriilor 
Atenţie voluntară 

Imaginaţie 

Instabilitate emoţională 

Sensul moral afectiv al conduitei generale 

Sentimente intelectuale 

Relaţii pozitive părinte-copil 

Deficienţă 

Incapacitate 

Handicap 

Tulburări instrumentale 

Dislexie 

Disgrafie 

întârziere mintală 

Depistare precoce 

ÎNTREBĂRI 

1. Definiţi principalele caracteristici fizice la acestei vârste. 

2. Care este rolul reprezentărilor în activitatea cognitivă a copilului? 

3. Care sunt dimensiunile vieţii afective la această vârstă? 

4. Ce presupune activitatea şcolară şi cum se desfăşoară procesul de învăţare? 

5. Ce caracterizează activitatea socială a şcolarului mic? 

6. Definiţi termenul de "handicap". 

7. Care este rolul familiei în susţinerea copilului cu nevoi speciale? 

CAPITOLUL IX 



PUBERTATEA 



Pubertatea este percepută ca sfârşitul copilăriei, remarcându-se prin procesul de 
creştere accentuată, maturizare intensă (mai ales sexuală) şi printr-o structurare complexă 
a personalităţii. 



Primele semne ale pubertăţii sunt aproape invizibile, cu timpul transformările pe 
care le suportă copilul devenind uşor observabile. Aspectul fizic general, comportamentul 
puberului devin din ce în ce mai evidente. 



Primele semne ale pubertăţii sunt legate de concentraţia din sânge a hormonilor 
masculini (testosteronul) şi feminini (estrogenul). Aceştia sunt responsabili în mare parte 
de transformările pe plan biologic. 



1. Dezvoltare fizică generală 

In acest interval de vârstă are loc o creştere în înălţime şi greutate. Astfel fetele 
câştigă înjur de 24 cm şi 17 kg, iar băieţii înjur de 24 cm şi 19kg. 

Creşterea se realizează în pusee, devenind impetuoasă şi antrenând stări de 
oboseală, dureri de cap, agitaţie. Mai intensă este creşterea în lungime a oaselor lungi ale 

membrelor superioare şi inferioare, ceea ce conferă puberului un aspect caricatural. 

/\ 

îmbrăcămintea devine repede mică şi neîncăpătoare. 



Prin creşterea trunchiului şi a masei musculare se măreşte forţa fizică. în acelaşi 
timp se dezvoltă şi organele interne, iar la băieţi dispare grăsimea ca urmare a extinderii 
articulaţiilor şi a masei musculare. La fete ţesutul adipos se menţine, se subţiază talia. 
Se dezvoltă partea facială a craniului, dantura permanentă, oasele mici ale mâinii. 



Se produce maturizarea sexuală care se evidenţiază prin semnele primare şi 
secundare (părul pubian şi axilar, dezvoltarea sânilor la fete, apariţia ciclului şi menarhei; 

la băieţi au loc primele ejaculări spontane, se modifică vocea şi comportamentul în 
general). 



în plan psihologic aceste fenomene dau naştere unor trăiri tensionale, confuze şi 
de disconfort. Trăirile sunt intensificate şi de prezenţa acneelor, a transpiraţiei abundente 
şi mirositoare, a sensibilităţii pielii în situaţiile emoţionale. Spre sfârşitul perioadei 
puberale, datorită faptului că organele sexuale devin funcţionale, sexualitatea îşi pune 
amprenta asupra relaţiilor cu sexul opus (apar primele manifestări ale erotismului). 



Ţinând cont de transformările biologice ale acestei perioade, de creşterea 
semnificativă în înălţime şi greutate, alimentaţia puberului trebuie să fie adecvată acestei 
dezvoltări rapide, să conţină necesarul de proteine, calorii şi vitamine (în această perioadă 
nevoia de zinc, fier, calciu şi vitamina D este cu 50% mai mare). 



Conduita generală a puberului alternează între momente de vioiciune, conduite 
exuberante de tip infantil cu momente de oboseală, apatie şi lene. In anumite condiţii 
puberul poate deveni chiar conflictual. 



Activitatea şcolară se complică devenind mai complexă şi mai solicitantă. Se 
modifică statutul de elev mic prin antrenarea puberului în activităţi responsabile, 
competiţionale (concursuri tematice, jocuri competiţionale). 

Acestea determină puberul să-şi evalueze propria valoare şi să devină conştient de 
aptitudinile sau talentele pe care le are. 



Acum începe formarea conştiinţei de sine, puberul încadrându-se în categoria 
elevilor buni, mediocri sau slabi. Preocupări şcolare intense îl determină pe puber să nu 
mai fie stăpânit atât de frecvent de agitaţia motorie şi labilitatea din primele clase. 



Un semn distinct al puberului - comportamentul contradictoriu este determinat şi 
de modul inegal în care este el perceput de către adulţi. Câteodată este considerat încă 
copil, iar altădată „mare". 

Puberul începe să fie neliniştit, stângaci, nesigur de sine, încercând să găsească 
soluţii de ieşire din situaţiile în care este pus. Treptat începe să fie tot mai independent şi 
să se simtă tot mai bine în grup, alături de copiii de vârsta sa. 



Comportamentul puberului capătă nuanţe diferite la băieţi şi fete. Acestea din 
urmă, dezvoltându-se mai repede din punct de vedere biologic, depăşesc cu uşurinţă 
adaptarea la noua etapă de viaţă fiind mai stabile, mai sârguincioase, mai comunicative. 
Comportamentul faţă de părinţi se schimbă, dorinţa de independenţă, de a-şi petrece 
timpul liber cu cei de vârsta lor dând naştere uneori la relaţionări conflictuale. 



O altă sursă de conflict intern al puberului poate fi şi modul cum s-a produs 
această maturizare. Maturizarea tardivă sau precoce modifică poziţia puberului în colectiv 
şi relaţionarea lui cu ceilalţi. Respingerea, marginalizarea determină izolarea şi formarea 
unei imagini de sine necorespunzătoare a celui în cauză. 



2. Dezvoltarea cognitivă 

Dezvoltarea intelectuală este strâns legată de dezvoltarea psihică generală şi de 
procesul de maturizare biologică, de activitatea şcolară diferită de cea a micii şcolarităţi. 



Senzorialitatea se restructurează prin erotizarea funcţiilor sale. Fenomenul este 
mai evident la nivelul sensibilităţii vizuale, auditive şi tactile. Sensibilitatea auditivă 
evoluează pe direcţia dezvoltării câmpului vizual şi a pragurilor absolute şi diferenţiale. 



Sensibilitatea vizuală creşte de 2-3 ori la 1 3 ani faţă de parametrii înregistraţi la 
10 ani. Se dezvoltă capacitatea de prelucrare a informaţiei vizuale concomitent cu 
diferenţierea evaluării vizuale a mărimii, distanţei şi formei. Puşi să descrie anumite 
tablouri după vizionarea unor modele puberii se pierd în detalii, dar în acelaşi timp se 
dezvoltă şi tendinţa de a da un anumit sens, semnificaţie celor relatate (încărcătură 
proiectivă, copilul exprimându-şi prin aceasta dorinţe, sentimente, temeri). 

Sensibilitatea auditivă se manifestă sub aspectul creşterii capacităţii de discrimi- 
nare pe plan verbal. Fenomenul este facilitat de dezvoltarea auzului fonematic care se 
exersează şi prin plăcerea puberilor de a asculta muzică. Tot în această perioadă se 
dezvoltă şi sensibilitatea sudorifică care trece printr-un proces de erotizare (atenţi la 
relaţia cu sexul opus dar mai ales fetele folosesc deodorantul, parfumul, săpunuri frumos 
mirositoare). Investigaţia tactilă capătă sensuri noi şi se subordonează aceloraşi tendinţe 
de erotizare menţionate. 



Experienţa perceptivă este influenţată de organizarea observaţiei directe, care prin 
dezvoltarea atenţiei voluntare capătă valenţe noi. Această dezvoltare a abilităţilor 
observatorii este susţinută şi prin dezvoltarea interesului puberului pentru ceea ce îl 
înconjoară. 



în această perioadă se dezvoltă structurile logico-formale şi volumul de concepte. 
Ca urmare se dezvoltă operaţiile gândirii, care începe să opereze cu informaţii din ce în 
ce mai abstracte şi mai complexe. 



Jean Piaget afirmă că ceea ce caracterizează aspectul formal al gândirii este 
extinderea operaţiilor concrete şi creşterea capacităţii de a face raţionamente. De 
asemenea, structurile operatorii superioare constau „în a organiza realul în activităţi sau 
în gândire şi nu în a-1 copia pur şi simplu". 

A. Gasell susţine că la această vârstă apar modalităţi de gândire ce prefigurează 
gândirea adultului, dezvoltând astfel potenţialul intelectiv al puberului. 



Cunoştinţele puberilor devin din ce în ce mai diverse şi mai complexe. Se creează 
obişnuinţa de utiliza frecvent scheme, imagini, simboluri şi concepte din care transpare 
capacitatea de a înţelege situaţii complicate şi strategii de exprimare. Cunoştinţele lor 
sunt structurate pe concepte de mare complexitate în care operarea cu probabilitatea este 
tot mai activă. Aceasta face posibilă o alternanţă pe planul gândirii şi elaborarea de 
judecăţi şi raţionamente în care se valorifică abilităţile intelectuale. 



61 



Ele devin evidente spre 13-14 ani. Conduitele inteligente de la această vârstă se 
caracterizează prin: 

• răspunsuri complexe şi nuanţate la cerinţe 

• se diferenţiază elementele semnificative şi se raportează efectele posibile la 
cauzele implicate 

• se dezvoltă abilităţi de exprimare prin simboluri şi limbaj nuanţat 

• creşte capacitatea de analiză abstractă şi de sesizare a ficţiunii 

• se dezvoltă capacitatea de a emite predicţii valide bazate pe real 



Piaget afirmă că în această perioadă puberul utilizează forme ale reversibilităţii 
simple (care se exprimă prin inversiune şi negaţie) şi complexă (prin simetrie şi 
reciprocitate). 



3. Dezvoltarea limbajului 

Procesul de dezvoltare a limbajului se face din punct de vedere cantitativ şi 
calitativ. 

Vocabularul înregistrează o evoluţie esenţială, iar posibilitatea puberului de al 
folosi creşte evident. Debitul verbal ajunge la 60-120 de cuvinte pe minut faţă de 60-90 
de cuvinte la şcolarul mic. Se dezvoltă capacitatea de a folosi asociaţii verbale cu 
semnificaţii multiple şi de a exprima idei ample. însuşirea regulilor gramaticale, studiul 
literaturii, lectura particulară duc la îmbunătăţirea modului de exprimare a puberului. 
Mediul socio-cultural în care trăieşte copilul, familia, grupul de prieteni pot influenţa 
comunicarea verbală a puberului. 

Se remarcă la această vârstă limbajul de grup, tânărul folosind anumite expresii 
alături de îmbrăcăminte şi alte obiceiuri specifice grupului din care face parte. 



4. Dezvoltarea psiho-socială 

In această perioadă datorită numeroaselor contacte cu situaţii de viaţă noi şi 
complexe viaţa afectivă se diversifică, se dezvoltă viaţa interioară a puberului, se 
maturizează modul în care se relationează cu ceilalţi. 

Diversitatea trăirilor afective se exprimă prin dezvoltarea mobilităţii mimice, 
expresivitatea privirii, amplificarea funcţiilor de comunicare. 

Amprenta acestei diversificări afective se observă uşor la puber şi se manifestă 
prin forme protestatare, de opoziţie şi trăirea sentimentelor de culpabilitate sau de 
respingere a unor cerinţe de politeţe considerate absurde. 



Din confruntarea cu situaţiile de viaţă se nasc sentimente negative (ură, dispreţ) 
sau pozitive (dragoste, admiraţie). In ambele cazuri se produce proiecţia personalităţii şi 
se elaborează comportamente ce pun în evidenţă relaţia dintre dorinţă-aspiraţie-trebuinţă 
şi realitatea lumii înconjurătoare. In literatura de specialitate se desprind două tendinţe în 
ceea ce priveşte comportamentul şi atitudinea la puberi: 

• pozitivă - puberul este echilibrat, sincer, dezinvolt, adaptat 

• negativă - pesimistă care presupune apariţia tulburărilor emoţionale (impulsivi- 
tate, lipsă de armonie, potenţial delincvent) 



Aceste aspecte se cristalizeză şi devin tot mai evidente, pe măsură ce puberul 
înaintează în vârstă, ele fiind prezente şi în adolescenţă. Spre sfârşitul perioadei trăirile 
emoţionale devin extrem de complexe. 

Spiritul competiţional determină comportamente şi stări emoţionale legate de 
trăirea succesului sau eşecului. Apar astfel, sentimente de admiraţie, invidie, suspiciune, 
teamă şi frustrare. 

In relaţiile cu părinţii stările afective devin mai tensionate ca urmare a manifestării 
opoziţiei şi culpabilităţii. Cu toate că în această perioadă tendinţa spre independenţă a 
puberului devine din ce în ce mai evidentă, paralel cu aceasta se manifestă şi dorinţa, 
nevoia de ocrotire şi afecţiune din partea părinţilor. 



în acest context, părinţilor le revine un rol dificil, ei trebuie să găsească calea 
educaţională optimă pentru a armoniza aceste tendinţe contradictorii ale personalităţii 
puberului. Aceste metode trebuie să fie bazate pe înţelegerea specificului acestei vârste, 
pe toleranţa eventualelor comportamente neadecvate. 

Nerezolvarea pe această cale a problemelor puberului sau, din contră, accentuarea 
lor duc la tulburări care pot căpăta uneori forme patologice (ticuri, depresie, abandon 
şcolar etc). In planul personalităţii se conturează tot mai evident stări de acceptanţă sau de 
respingere în raport cu adulţii în care judecata morală şi valorică se supune exigenţelor 
superioare şi a atitudinilor negative faţă de compromisuri. 



La aceasta se adaugă diferenţele culturale dintre părinţi şi copii, diferenţe ce se 
datorează schimbării de statut cultural al tineretului şi evoluţia contemporană a unor noi 
domenii care implică activităţi inedite de mare încărcătură socială. Puberul, încercând să 
se adapteze cerinţelor sociale, îşi asumă în mod conştient un anumit rol social. Aceasta 
determină instalarea identităţii ca persoană care aparţine unei anumite societăţi. Aceste 
roluri pot fi naturale (de vârstă, de sex, de naţionalitate, cetăţenie) sau roluri de 
adeziune, legate de responsabilităţile sociale ale puberului (rolul de elev, de membru al 
unei asociaţii) şi roluri potenţiale, care se nasc prin apariţia dorinţelor, aspiraţiilor, 
idealurilor. Aceste roluri sunt în continuă mişcare ele transformându-se sub influenţa 
experienţei şi achiziţiei psihice. 



Jean Piaget afirmă că la această vârstă evoluţia personalităţii este marcată de 
nivelul conştiinţei şi judecăţii morale. După 13 ani copilul dobândeşte capacitatea de a se 
transpune imaginativ, virtual în locul altei persoane. 



Conform opiniei lui L. Kohleberg, între 13 şi 17 ani are loc acceptarea regulilor 
sociale, dar şi a responsabilităţii morale, iar morala proprie devine element de satisfacţie, 
sursă a respectului faţă de sine. Tot acest proces complex de maturizare fizică şi de 
dezvoltare a trăsăturilor de personalitate formează spre sfârşitul perioadei comportamente 
stabile. 

Dezvoltarea relaţiilor cu ceilalţi tineri este concretizată prin comportamentul 
puberului în grup. In această perioadă, mai mult decât în oricare alta, viaţa socială se 
trăieşte cu o intensitate maximă. 

Grupurile constituite pentru joc, pentru învăţare sau pentru alte tipuri de acţiuni au 
o mare stabilitate şi devin omogene pe criterii relativ constante (mai ales al sexului şi 

vârstei). De exemplu, între 10 şi 12 ani băieţii ignoră fetele care sunt mai evoluate 
biologic decât ei. Grupuri mixte de băieţi şi fete apar după această vârstă. Ceea ce îi 
încadrează pe tineri într-un grup sau altul sunt interesele comune, personalitatea. 





Prieteni care-şl împărtăşesc secretele, au acelaşi stil vestimentar 
şl sigur acealeaşi întrebări despre viaţă. 



Copiii care nu sunt integraţi în grupuri, aşa-numiţii „nepopulari", sunt aceia care 
manifestă o inadaptare afectivă, de multe ori aceasta fiind o prelungire a relaţiilor de 
disconfort din familie. Aceştia se pot manifesta prin hiperemotivitate (timizi, retraşi, 
interiorizaţi) sau din contră certăreţi, zgomotoşi, egoişti. 



Puberul are impresia că în grup („gaşcă", „bandă") se poate realiza mai bine şi că 
în această formă se pot opune mai ferm adulţilor. Grupul îşi formează coduri, parole, 
locuri de întâlnire, ritualuri. Se dezvoltă astfel spiritul de camaraderie. 

Dacă obiectivele de bază ale grupului intră în discordanţă cu normele morale, 
sociale aceasta poate avea influenţe negative asupra puberului. 

De multe ori în grup se dezvoltă spiritul pentru aventură (legat şi de curiozitatea 
specifică acestei vârste), spiritul de explorare (investigaţia caselor părăsite, a locurilor 
necunoscute, nepopulate etc). 



Aspectul controversat al acestei vârste este tributar schimbărilor impetuoase din 
planul fizic şi al eforturilor de adaptare la solicitări din ce în ce mai ample. Această 

perioadă trebuie percepută de părinţi şi educatori cu tot ceea ce are ea specific în efortul 
de a găsi o metodă educaţională optimă. 



NOŢIUNE CHEIE 

Maturizare sexuală 

Estrogen 

Testosteron 

Puseu de creştere 

Comportament opoziţional 

Erotizarea senzor ialitâtii 

Structuri logico-formale 

Rol social 

Grup 



ÎNTREBĂRI 

1 . Care este specificul acestei perioade de vârstă? 

1 . Care sunt principalele transformări din planul dezvoltării fizice? 

2. Care sunt consecinţele pe plan comportamental ale maturizării sexuale? 

3 . Care este specificul gândirii în această perioadă? 

4. Ce semnifică grupul pentru puber? 

5. Cum se realizează adaptarea socială la acest nivel de vârstă? 



66 



CAPITOLUL X 



ADOLESCENTA 

(14/15 ani - 18/25 ani) 



Dacă specific pubertăţii era puseul de creştere, în perioada adolescenţei se 
produce o dezvoltare intensă în plan psihic şi se stabilizează structurile de personalitate. 
Este o perioadă tumultoasă, plină de contradicţii, fiind descrisă de unii asemeni unei 
"furtuni", ca "vârsta crizelor", "vârstă ingrată", iar de alţii "vârsta marilor elanuri", "vârsta 
de aur". 



Adolescentul este un nonconformist şi un luptător activ pentru îndeplinirea 
dorinţelor sale, un original în adaptarea la lumea înconjurătoare. 



1. Dezvoltare fizică 

/\ 

Intre 14 şi 20 de ani creierul atinge greutatea maximă. Se încheie procesul de 

osifîcare a anumitor părţi ale craniului în timp ce osificarea scheletului se realizează 

progresiv şi se definitivează între 20 şi 25 de ani. 



Concomitent se dezvoltă volumul muşchilor şi se creşte forţa musculară. La 
începutul adolescenţei se accentuează dezvoltarea musculară, în special la nivelul 
muşchilor mari. Cu timpul se extinde şi la nivelul altor grupe de muşchi, ceea ce 
determină perfecţionarea şi coordonarea mişcărilor fine. La mijlocul acestei perioade se 
constată o stabilizare a creşterii în greutate şi înălţime (acest fenomen se corelează cu 
alimentaţia şi condiţiile de activitate). 



înfăţişarea adolescenţilor diferă în funcţie de sex. Fetele prezintă proeminenţe ale 
bustului, o configuraţie aparte a bazinului, şolduri mai dezvoltate, au craniul mai mic, faţa 
mai scurtă, depuneri de grăsime pe partea superioară a coapsei. Comportamentul capătă şi 
el aspecte specifice, erotizante (fetele încep să îşi îngrijească părul, să fie atente la 
deodorante, parfumuri etc.) 

Băieţii manifestă şi ei trăsături specifice de comportament, începând să prezinte 
interes pentru fete. Dezvoltarea biologică tinde spre echilibru în această perioadă, în timp 
ce evoluţia psihică se realizează prin tensiuni, conflicte. După pubertate tânărul trăieşte 
mai intens ieşirea din societatea de tip tutelar a familie şi intrarea în viaţa cultural-socială 
sau într-o viaţă şcolară mai complexă. 



Adolescenţa cuprinde trei perioade distincte: 

1 . preadolescenta (14-16 ani) 
stabilizarea maturizării biologice 
dezvoltarea conştiinţei de sine 

viaţa psihică este intensă, plină de conflicte interioare exprimate prin stări de 
agitaţie, impulsivitate, anxietate 

domină dorinţa de afirmare personală, care focalizează interesele către activităţile 
care îi reprezintă 

2. adolescenţa propriu-zisă (16-18 ani) 

din punct de vedere biologic se constată o anumită fragilitate, atât nervoasă, cât şi 

somatică 

intelectualizare intensă 

atitudini de independenţă 

acceptă responsabilităţi multiple 

tânărul trece printr-un proces intens de socializare a aspiraţiilor, manifestărilor 

vocaţionale şi profesionale 

3. adolescenţa prelungită (18-20/25 de ani) 
tânărul îşi câştigă total independenţa 
predomină activităţile intelectuale 

se dezvoltă stilul personal şi conduita definitorie personalităţii 

tânărul luptă pentru statutul profesional, dar şi pentru cel social (el fiind capabil în 

această perioadă să îşi întemeieze o familie) 

Unii consideră această etapă o treaptă a altei perioade - tinereţea. 

2. Dezvoltarea cognitivă 

Activitatea cognitivă reflectă aviditatea pentru achiziţionarea de cunoştinţe şi 
disponibilitatea pentru confruntarea de idei. 

Se evidenţiează gândirea discursivă şi se constituie concepţia despre lume şi viaţă. 
Inteligenţa se maturizează, astfel încât la 16-18 ani atinge un nivel maxim de 
operativitate. Operaţiile formale prezente în gândirea puberului spre 13-14 ani se dezvoltă 
în continuare. Specifice acestei vârste sunt jocurile de perspicacitate, de isteţime, 
adolescenţii căutând situaţii care le stimulează capacitatea cognitivă. 



Adolescentul gândeşte din ce în ce mai logic şi mai sistematic, reuşind astfel să 
răspundă solicitărilor şcolare din ce în ce mai complexe. 



Performanţele intelectuale sunt influenţate de potenţialul cognitiv al 
adolescentului, dar şi de talentele, preferinţele lui, de atitudinea faţă de viaţă şi învăţătură. 

Cu toate că în această perioadă dezvoltarea cognitivă este evidentă, adolescentul 
are dificultăţi în a gândi raţional în legătură cu experienţele lui imediate. Această 
trăsătură a cogniţiei adolescentine defineşte egocentrismul specific vârstei (Elkind 
1978). Adolescenţii consideră, de exemplu, că problemele prin care trec ei, sentimentele 
pe care le au, experienţele pe care ei le traversează sunt unice. Adolescentul, în acelaşi 
context al gândirii egocentrice, îşi creează un auditoriu imaginar (de exemplu îşi poate 
vorbi în oglindă ore în şir imaginându-şi cum ar vorbi ceilalţi despre el). Tot de 
egocentrismul cognitiv ţine şi explicarea tendinţei de a transforma imposibilul în posibil 
(mulţi tineri îşi imaginează că sunt imuni faţă de regulile morale ale societăţii şi astfel pot 
să îşi asume riscuri nebănuite). Tot în acest sens adolescentul îşi imaginează că viaţa lui 
personală este una deosebită asemenea eroilor din cărţile sau filmele preferate. 



Dezvoltarea limbajului este evidentă şi devine din ce în ce mai mult un 
instrument, un mod de exprimare a propriei personalităţi. Adolescentul caută cuvinte şi 
expresii, îşi nuanţează vorbirea pentru a putea face faţă solicitărilor specifice acestei 
perioade. Studiul literaturii, al gramaticii, dorinţa de a citi şi descoperi lumea prin lectură, 

modelele verbale folosite în familie, iată câţiva factori care influenţează şi condiţionează 
dezvoltarea limbajului. 

J. Rousselt în lucrarea sa "Adolescentul acest necunoscut" relevă trei forme mai 
importante de conduită ce se produc prin prisma dorinţei adolescentului de a fi unic: 

1. conduita revoltei: - adolescentul refuză sistematic şi ostentativ ceea ce învăţat 
sau a fost obligat să înveţe; el adoptă atitudini negativiste, contrazice fără temei, 
ironizează, utilizează un limbaj ieşit din comun, de multe ori agresiv 

2. conduita închiderii în sine - se interiorizează, se izolează, aspecte care determină 
îndepărtarea de societate 

3. conduita exaltării şi a afirmării - adolescentul caută confruntarea cu alţii pentru 
a-şi verifica calităţile fizice şi intelectuale, adoptă atitudini extreme faţă de tot 
ceea ce dispreţuieşte sau concordă cu atitudinile sale 

Dezvoltarea inteligenţei permite adolescentului să conştientizeze situaţii care sunt 
mai puţin plăcute, conflictuale, tensionale. In acest mod se nasc sentimentele de tristeţe, 
melancolie. Fiind perioada intrării în viaţă a examenelor, a responsabilităţilor evident 
exprimate, pot apărea în urma unor eşecuri, insuccese crize intense pe plan emoţional, 
adevărate drame. In general aceste trăiri negative, stări conflictuale ale adolescentului 
sunt trecătoare şi depăşite cu uşurinţă. In anumite condiţii însă (familii dezorganizate, 
relaţii violente între părinţi, ruperea comunicării între părinţi şi copii) aceste stări se pot 
agrava şi complica, ducând la modificări negative în comportamentul adolescentului. 



3. Dezvoltarea psiho-socială 

Aspectele generale ale întregii perioade evidenţiază o serie de caracteristici ce 
aduc o notă de specificitate în raport cu celelalte etape ale dezvoltării umane. 



Una din aceste caracteristici este dezvoltarea conştiinţei şi a conştiinţei de sine în 
care sunt implicate identitatea egoului şi plasarea subiectului în realitate. 



Adolescentul este confruntat obiectiv şi subiectiv cu schimbări multiple legate de 
maturizarea sexuală şi de descoperirea dimensiunilor realităţii sociale. 

O parte esenţială a dezvoltării emoţionale este 
creşterea interesului pentru sexul opus. Aceste 
familiarităţi vor ajuta adolescentul să stabilească 
relaţii în perioada adultă. 



Apartenenţa la o anumită familie şi la un anumit grup presupune adaptarea şi 
depăşirea situaţiilor infantile, de frustrare, nesiguranţă şi dependenţă. La aceasta se 
adaugă cunoaşterea propriului potenţial, a vocaţiilor lucru care permite adolescentului 
să-şi manifeste atitudinile şi preferinţele. 



în dezvoltarea conştiinţei de sine imaginea corporală contribuie la organizarea 
identificării caracteristicilor organice, pe care adolescentul încearcă să le perceapă în 
profunzime şi cu un fel de admiraţie. W. James surprinde dialectica dezvoltării conştiinţei 
de sine şi a distanţei care se creează între "eu" şi "sine ". Eul este cel ce cunoaşte şi este 
conştient, şinele reprezintă latura cunoscută. Şinele poate fi material (atunci când se 
referă la tot ce posedă adolescentul ) şi social (când se referă la rolul, statutul, identitatea 
adolescentului). El este astfel expresia activităţii psihice în care se remarcă mai ales sfera 
emoţiilor şi dorinţelor. Atât în cazul sinelui cât şi al eului, percepţia adolescentului poate 
îmbrăca o formă negativă sau pozitivă. Când intervin eşecuri şcolare, când estimarea de 
sine este scăzută tânărul are tendinţa de a se subestima, nu are încredere în forţele proprii 
şi nu manifestă iniţiativă şi perseverenţă în activitate (motivaţie şi voinţă deficitară). 



Succesele, o familie suportivă, valorizarea propriului potenţial duc la încredere în 
sine, la dorinţa de a se afirma şi realiza. In obţinerea acestei imagini pozitive adolescentul 
se raportează la cei din jur şi la atitudinea acestora faţă de el. Apariţia conflictelor şi a 
frustrărilor în această perioadă este frecventă. Apar astfel tensiuni în procesul căutării de 
sine şi raportarea la modul de a fi şi a se comporta a acelor din jurul lui sau în 
îndeplinirea rolului, statutului, a relaţiei dintre vocaţie şi exercitarea anumitor meserii. 

Adolescenţii se orientează spre cei care le împărtăşesc 
gusturile. Festivalurile de muzică sunt locuri ideale de a 
face noi cunoştinţe. 



Aceste tensiuni pot fî minimalizate dacă familia posedă metodele educaţionale 
optime şi adecvate adolescentului. Adevărul cel mai important în relaţia dintre părinte şi 
copil rămâne deschiderea comunicării dintre cei doi. 

Enumerăm câteva dintre stilurile educaţionale, încercând să evidenţiem care ar fi 
cel mai potrivit în această perioadă. 

1 . stilul autocratic - adolescentul nu are voie să-şi exprime nici o opinie sau să 
ia singur vreo decizie 

2. stilul autoritar - chir dacă îşi exprimă anumite opinii, deciziile finale le iau 
părinţii 

3. stilul democratic - adolescentul contribuie cu judecata proprie, îşi impune 
propriile păreri şi opinii, dar deciziile trebuie vizate de părinţi 

4. stilul echilibrat - părinţii şi copii joacă acelaşi rol în emiterea opiniilor, dar şi 
luarea deciziilor (participare egală) 

Stilul echilibrat este cel mai adecvat, el permiţând valorizarea adolescentului, 
dezvoltându-i respectul faţă de sine, responsabilitatea, menţinând optimă comunicarea 
dintre părinte şi copil. 




Cel mai bun lucuru pe care părinţii îl pot face pentru a-şi 
ajuta copii ajunşi la vârsta adolescenţei să renunţe la rolul 
lor mult prea evident de protectori şi susţinători ai 
desciplinei, dar să acţioneze totuşi ca zid de siguranţă dacă 
apar anumite probleme. Este foarte important ca tinerii să 
aibă posibilitatea de a socializa cu personae de sex opus. 

Când conflictele şi frustrările îmbracă forme acute şi când acestea se prelungesc în 
timp, pot apărea tulburări comportamentale (abandon şcolar, furt, minciună, violenţă etc), 
tulburări emoţionale (depresie, anxietate). 



Pe fondul acestor distorsiuni psihice pot apărea premisele delincventei juvenile 
care pot duce tânărul până în pragul crimei, consumului de droguri, furtului etc. Tot din 
aceste motive suicidul pare să caracterizeze o anumită categorie a tinerilor de această 
vârstă. Dramele nerezolvate, marile nerealizări ale vârstei sunt factorii cei mai importanţi 
care creează premisele suicidului. Considerat un fenomen grav, suicidul nu poate fi tratat 
decât terapeutizând tânărul de la primele semne (tristeţe, apatie, izolare). 
O altă problemă a adolescenţilor rămâne abuzul sexual cu toate consecinţele ce decurg 
din acest fenomen. 



Adolescentul se constituie pe sine prin continue căutări şi diferenţieri faţă de alţii, 
proces nelipsit de tensiuni şi conflicte. Personalitatea adolescentină nu evoluează linear, 
ci cu oscilaţii, cu perioade de inegalitate şi chiar dizarmonii din care se pot dezvolta 
structuri pozitive sau negative. 



Viziunea asupra lumii 

Un factor important care determină atitudinea competitivă şi rebelă a 
adolescenţilor este modul în care mintea umană percepe lumea şi înţelege noţiuni precum 
"adevărul" şi "realitatea". 



La fel cum corpul se dezvoltă în pubertate, mintea se dezvoltă în adolescenţă. 
Adolescentul nu mai acceptă viziunea îngustă şi simplistă asupra lumii caracteristică 
copilăriei. El devine conştient că are la dispoziţie mai multe alternative. Ideile părinţilor 
cu privire la stilul de viaţă şi moralitate, modul de viaţă al familiei, modul de abordare 
locală a educaţiei şi asistenţei sociale, politicile guvernului, chiar şi ideile despre poluare 
şi conservarea mediului nu sunt singurele alternative posibile. Adolescentul îşi dă seama 
că există perspective contradictorii, iar pentru unele dintre ele merită să lupţi. 

Mama şi fiica cumpărând haine împreună. Relaţia părinte-copil este de 
obicei întărită dacă părinţii încearcă să împărtăşească câteva dintre 
noile preocupări ale odraslelor lor. 



Această căutare îi determină pe adolescenţi să-şi pună întrebări care par să nu aibă 
răspuns. Ce este adevărul? Cine sunt eu? Ce este realitatea? Filosofi şi oameni de ştiinţă 
au discutat aceste probleme timp de secole şi deşi nu există răspunsuri, punerea acestor 
întrebări îi ajută pe adolescenţi să-şi construiască o imagine proprie asupra lumii şi a 
modului cum funcţionează. Treptat încep să-şi dezvolte atitudinile, relaţiile şi un cod 
moral şi comportamental personal care îi fac diferiţi. 




Un adolescent care încearcă să-şi găsească identitatea poate recurge la 
soluţii extreme pentru a afişa o imagine stereotipă cunoscută, ca această 
tânără cu machiaj şi pieptănătură punk. în ciuda faptului că adolescentul 
poate încălca legile societăţii, el este pregătit să accepte legile unui grup de 
camarazi, chiar dacă acestea sunt la fel de stricte. 



Atitudinea societăţii 

S-a spus că adolescenţa este o perioadă confuză şi conflictuală, la fel ca atitudinea 
societăţii faţă de ea. In unele ţări există serviciu militar obligatoriu, astfel încât tinerii 
antrenaţi pentru a deveni soldaţi se văd deseori puşi în situaţia de a ucide înainte de a 
avea drept de vot. De asemenea, multe ţări permit tinerilor să se căsătorească şi să aibă 
copii la o vârstă la care nu au dreptul la permis de conducere sau să se înscrie la o 
bibliotecă. Unele societăţi interzic relaţiile homosexuale între bărbaţii tineri, dar nu şi pe 
cele dintre femei. 

Unii experţi susţin că atâta timp cât societatea ia decizii arbitrare cu privire la 
tratarea unor persoane adulte sau nu, nu e de mirarea că adolescenţii sunt derutaţi cu 
privire la cest subiect. Nu numai că aşteaptă de la ei să facă faţă unor probleme de ordin 
fizic, hormonal, emoţional sau spiritual, dar sunt totodată expuşi unei societăţi 
inconsistente în cerinţele pe care le emite şi care se află într-o continuă schimbare, lăsând 
în urmă vechile valori şi adoptând altele noi. 



în cele din urmă, adolescentul este supus unei adevărate încercări. Este timpul să 
se gândească ce fel de persoană îşi doreşte să fie, cum ar vrea să fie lumea şi societatea în 
care trăieşte. Foarte mulţi oameni îşi petrec viaţa încercând să-şi atingă scopurile, iar 
adolescenţa este doar primul pas spre împlinirea lor. 

CAPITOLUL XI 



SĂNĂTATEA MINTALA A COPILULUI - O PROBLEMA DE ACTUALITATE 



Competitivitatea vieţii contemporane, consecinţă a transformărilor economice, 
politice şi sociale rapide, a modificat semnificativ raporturile interpersonale, scoţând în 
evidenţă valoarea factorilor sociali şi influenţa asupra sănătăţii fizice şi mintale, rolul 
colectivităţii şi al instituţiilor sociale. 



Dr. Brook, primul director OMS, spunea că "societatea nu va putea produce 
niciodată suficienţi specialişti pentru a trata toate bolile mintale de care este 
responsabilă". Cercetările internaţionale au confirmat că cea mai mare parte a tulburărilor 
mintale sunt determinate de om. In acest context sănătatea mintală rămâne o problemă a 
sănătăţii publice, societăţii revenindu-i responsabilitatea prevenirii îmbolnăvirii, îngrijirii 
bolnavilor, precum şi a readaptării lor. 



Ponderea factorilor psiho-sociali variază în raport cu vârsta. Astfel, în perioada 
copilăriei ei au un rol esenţial formativ de structurare a psihicului. In acest sens familia 
ocupă un rol important. Avantajele unui mediu familial adecvat, armonios au fost în 
permanent subliniate (indiferent de etapa de vârstă). 



De cele mai multe ori familia reprezintă mediul aproape exclusiv în care se 
desfăşoară socializarea copilului în primii 3 ani de viaţă, iar mai târziu ea constituie 
suportul adaptării sociale. 



Modul în care copilul traversează această primă perioadă a vieţii este crucială 
pentru dezvoltarea intelectuală, structurarea afectivităţii şi formarea personalităţii în 
general. El este influenţat de capacitatea părinţilor de a-1 înţelege şi de a-i satisface 
nevoile, de căldura şi stabilitatea legăturii afective ce se dezvoltă între copil şi lumea 
celor mari, cantitatea şi calitatea informaţiilor, experienţelor de cunoaştere, a 
deprinderilor şi şanselor educaţionale oferite. 

Printre formele principale de legătură interumană, mai ales pentru primul an de 
viaţă, menţionăm: apropierea fizică (ţinutul în braţe, mângâierea, hrănirea, igiene zilnică), 
contactul vizual, vorbirea blândă, liniştitoare. Toate acestea creează o relaţie sensibilă şi 
stabilă cu copilul, asigurând sentimentul de siguranţă şi încredere în lumea ce-1 
înconjoară. 



Relaţia cu mama este aşa - numita legătură "primordială" (S. Freud), creată prin 
dezvoltarea ataşamentului faţă de o fiinţă apropiată - mamă, dar şi tată, bunică sau o altă 
persoană de îngrijire, devenită prin constanţa legăturii "substitutul matern". 
M. Rutter spune că, pentru a obţine un ataşament durabil, pozitiv, legătura trebuie să aibă 
calităţi corespunzătoare "funcţiei" de mamă: să fie o relaţie de dragoste stabilă, oferită de 
aceeaşi persoană. Interacţiunea părinte-copil nu trebuie să fie de lungă durată, dar în mod 
necesar plăcută, să atragă copilul, să-1 răsplătească. In acest context este importantă 
responsivitatea, promtitudinea cu care adultul răspunde la chemările copilului, la 
nemulţumirile lui. 



Ataşamentul din primii 3 ani de viaţă, favorizează procesele complexe de 
identificare şi imitaţie, care angajează viteza de învăţare şi asimilare a cunoştinţelor. 
Substitutul matern "figura mamă" (Rutter) prin comportamentul său, duce la satisfacerea 
numeroaselor trebuinţe infantile (fiziologice, de protecţie, de securitate, dragoste, 
afecţiune, apreciere, succes, respect de sine, perfecţionare). 



La copilul mic se adaugă şi alte trebuinţe, cum ar fi cea de cunoaştere, de 
explorare şi trebuinţa de comunicare, expresivitate, contact interuman (izolarea ducând la 
o serie de tulburări psihice). 



O trebuinţă marcantă a copilului este cea de mişcare. Ea este mai evidentă după 
vârsta de 1 an şi se asociază cu trebuinţele de atingere, explorare, manipulare a obiectelor. 
Contrazicerea, interzicerea acestor nevoi, duce în mod paradoxal la exacerbarea lor, la 
crize de mânie, opoziţie, tulburări de somn, inapetenţă. 

Există o corelaţie strânsă între îndeplinirea nevoilor de mişcare şi dezvoltare 
psihomotorie, blocarea lor având efecte negative. Dacă luăm în consideraţie rolul 
diferenţiat al fiecăruia dintre părinţi în formarea copilului, se ştie că mama este aceea care 
în general asigură armonia şi echilibrul necesar procesului educativ şi structurării 
sănătoase a personalităţii. 



Disfuncţiile vieţii de familie, care se răsfrâng negativ asupra sănătăţii mintale a 
copilului se grupează în: 

1. situaţii de separare a copilului de părinţi, tranzitorie sau definitivă (se constituie 
stări de privare afectivă ale căror dinamică şi efecte sunt raportate direct la: vârsta 
când survine privarea, durata ei şi calităţile mediului în care este mutat copilul). 

2. condiţiile nesatisfacătoare ale vieţii de familie prin calitatea educaţiei sau/şi a 
climatului afectiv emoţional familial (certuri, violenţe). 



Un efect negativ asupra dezvoltării copilului o au spitalizările prelungite sau 
separările de părinţi de lungă durată (plasarea copilului la bunici până la vârsta de 6-7 ani, 
de exemplu). Mai gravă, cu risc pentru sănătatea mintală a copilului este separarea 
îndelungată sau abandonul şi instituţionalizarea precoce a copilului în leagăne, case de 
copii etc. Ea devine deosebit de traumatizantă când survine după 6-7 luni, când copilul a 
realizat deja ataşamentul faţă de mamă. In multe cazuri se poate instala sindromul 
carenţial afectiv şi întârziere psihomotorie. Alături de aceste urmări pot apărea şi tulburări 
de personalitate şi comportament. 

Printre factorii negativi care determină asemenea efecte în instituţii sunt: 

tendinţa de a organiza instituţiile respective după modelul spitalelor (se acordă o 

atenţie deosebită pentru menţinerea sănătăţii fizice a copilului. Schimbarea 

mentalităţii, înregistrată în ultimii 1 3 ani a făcut ca această tendinţă să se menţină 

din ce în ce mai puţin.) 

ignorarea nevoilor emoţionale ale copiilor 

activitatea educaţională formală sau neadecvată nevoilor specifice ale acestor 

copii 

absenţa cadrelor cu competenţă educaţională 

Personalul implicat în creşterea şi educarea copiilor din instituţii trebuie să fie 
specializat în domeniul sănătăţii mintale a copilului, să cunoască dezvoltarea stadială a 
copilului, să stăpânească modele educaţionale stimulatorii, adecvate acestor copii, să 
recunoască semnele unor întârzieri sau afecţiuni psihice. 



Copiii din instituţii provin, în cea mai mare măsură, din medii carenţate socio- 
economic, toţi având o accentuată lipsă de stimulare psihomotorie. Din acest motiv cei 
care lucrează cu aceşti copii sunt obligaţii să cunoască principiile generale de stimulare şi 
recuperare. 



în ultimul timp se vorbeşte tot mai mult de umanizarea instituţională. Personalul 
trebuie să aibă o atitudine tolerantă, să-i accepte pe aceşti copii, aşa cum sunt. In efortul 
educaţional de a-i stimula corespunzător, de a-i reintegra în societate, personalul va 
coopera cu copiii cu blândeţe, dragoste, încredere, adică depăşirea conduitei clasice a 
personalului de supraveghere, instruire şi examinare mecanică. 



In cercetarea "Abuzul asupra copilului din instituţiile de protecţie socială din 
România", realizată de Autoritatea Naţională pentru Protecţia Copilului şi Adopţie, 
IOMC şi Fundaţia Internaţională pentru Copil şi Familie, sunt surprinse majoritatea 
aspectelor la care ne-am referit anterior. Culegerea datelor s-a făcut la sfârşitul anului 
1999 şi începutul anului 2000. Studiul s-a realizat pe un eşantion de 3164 de copii aflaţi 
în instituţii de protecţie socială, cu vârsta cuprinsă între 0-18 ani. 



Temeiul legal al prezenţei copilului în instituţie este măsura de protecţie. începând 
cu anul 1998, măsurile de protecţie pentru copiii din instituţii puteau fi numai 
plasamentul, încredinţarea şi plasamentul în regim de urgenţă. 

Copiii din instituţiile de protecţie socială, asemeni celor din familie, au anumite 
drepturi care trebuie respectate. 

1. condiţiile generale oferite în instituţii 

După 1990 majoritatea instituţiilor de protecţie s-au construit pe fostele instituţii 
rezidenţiale, ale căror principii de funcţionare erau departe de a satisface nevoile reale ale 
copilului. Apare acum conceptul de instituţie organizată după modelul familial, 
creionându-se instituţii de talie mică sau restructurând spaţii în instituţii existente, pentru 
a crea subunităţi autonome (module) găzduirii unui număr mai mic de copii. 

Spaţiul şi obiectele personale au fost aspecte neglijate până în 1989. S-au făcut 
progrese importante în acest sens. Astfel încăperea care era destinată dormitului, începe 
să capete destinaţia camerei pentru copii, cu dulapuri, obiecte personale, loc de efectuare 
a temelor sau de joacă şi recreere. 



2. dreptul la identitate şi istorie personală 

Ponderea copiilor (mai mari de 14 ani) care au carte de identitate este numai de 
45,7%. Problemele care se ivesc sunt legate de lipsa părinţilor şi imposibilitatea găsirii 
lor. Asigurarea dreptului la istorie personală constituie o preocupare recentă pentru 
autorităţile din domeniul protecţiei copilului. S-a constatat că doar 56% dintre copii şi-ar 
putea reconstitui istoria pe baza documentelor existente. 



3. dreptul de a avea o familie 

In cercetarea menţionată s-au urmărit vizitele părinţilor la copii şi a copiilor la 
părinţi, consemnarea evenimentelor de relaţie cu familia şi condiţiile create în instituţii 
pentru păstrarea legăturii cu familia. S-a constatat că doar 66% dintre părinţii care se află 
în exerciţiul drepturilor părinteşti şi-au vizitat copilul cel puţin o dată. Frecvenţa vizitelor 
diferă în funcţie de tipul instituţiei. Cei mai nevizitaţi copii sunt cei care se află în centrul 
de plasament pentru copii 0-3 ani., iar cei mai vizitaţi sunt cei din centre de plasament 
pentru copii şcolari. Este recomandabil a se creea în acest sens, condiţii vizitelor 
părinţilor la copii. 



80 



4. dreptul la sănătate 

Indicatorii autopometrici utilizaţi în studiu pentru evaluarea stării de sănătate au 



fost: 



înălţimea, raportată la vârstă 

greutatea, raportată la vârstă 

greutatea, raportată la înălţime 

La toate grupele studiate "înălţimea mică pentru vârstă" a înregistrat un procent 
mult mai mare decât la copii neinstituţionalizaţi. Acelaşi lucru este valabil şi pentru 
raportul greutate-vârstă. Procentul de vaccinare nu este mai mare de 85%. 



5. dreptul la educaţie 

Rata de şcolarizare a copiilor din instituţii este ridicată. încadrarea copiilor în 
învăţământul post-gimnazial arată că majoritatea urmează o şcoală profesională (46%), 
iar 31% urmează liceul. Ponderea copiilor din instituţii care urmează o şcoală 
profesională în detrimentul liceului este mai mare decât în cazul copiilor din mediul 
urban. 



6. dreptul la îngrijire personalizată 

Procentul de copii care beneficiază de asistenţă personalizată este mic - 20%, iar 
cele mai multe programe sunt lipsite de consistenţă. 



7. dreptul la informare 

Copilul care a împlinit 10 ani are dreptul de a fi informat în scris asupra măsurii 
de protecţie care a fost stabilită de Comisia pentru protecţia copilului. 



8. dreptul la opinie 

Se referă la faptul că fiecare copil trebuie să aibă propria opinie în legătură cu 
măsura de protecţie care urmează să fie stabilită. 

9. dreptul la reevaluare periodică a măsurii de protecţie 

Se referă la cel puţin o dată la 3 luni măsura de protecţie alesă să fie reevaluată în 
interesul copilului. 



10. dreptul la îngrijire de calitate 

Se referă la calitatea (pregătire profesională, experienţă) personalului de îngrijire. 



în concluzie putem afirma că în instituţie copilul trăieşte într-un mediu nefiresc, 
raportat la viaţa cotidiană, ceea ce îl împiedică în însuşirea acelor experienţe care sunt 
necesare competenţelor de viaţă. Experienţele în mediul casnic, în ambientul fizic 
exterior instituţiei, participarea la diversitatea situaţiilor cotidiene sunt resurse pentru 
integrarea socială care lipsesc sau sunt limitate la copiii din instituţii (interacţiunea cu 
vecinii, utilizarea serviciilor comunitare - poştă, magazine, cinematografe, teatre, 
parcuri). 



Toate practicile ce nu ţin cont de drepturile copiilor instituţionalizaţi, de 
specificitatea dezvoltării lor, tind să se includă în ceea ce specialiştii numesc "abuz 
psihologic". Acesta constă în acele acţiuni prin care se blochează posibilitatea de 
autonomizare şi care se exprimă în comportamentul acestuia prin incapacitate de 
gestionare a relaţiei cu mediul fizic şi social, prin a nu şti cum să acţionezi în situaţiile 
cotidiene. Abuzul psihologic alterează competenţele individuale şi sociale ale copilului 
sau structurează aberant comportamente care îl împiedică la explorări, experienţe, 
rămânând repliat pe propria-i persoană (comportamentul cu autostimulare prin legănare, 
lovire). 



Copilul este supus abuzului psihologic atunci când, în mediul său de viaţă nu sunt 
create condiţii pentru structurarea achiziţiilor, practicilor, comportamentelor sociale 
cerute. 

ÎNTREBĂRI 

1. Enumeraţi drepturile copilului şi comentaţi în ce măsură se pot aplica ele în cazul 
copilului instituţionalizat. 

2. Care sunt principalele cauze ale tulburărilor de ataşament la copil? 

3. Care sunt obligaţiile personalului de îngrijire faţă de copiii din instituţii? 

